title: Louder Than Bombs

text: "Louder Than Bombs" on saanut elokuvakriitikoilta myönteisen vastaanoton. Rotten Tomatoes -sivuston mukaan 73% kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 111 arviointiin. 2 986 käyttäjästä 52% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 32 arvostelun perusteella elokuva on saanut 70 pistettä sadasta mahdollisesta. Metacriticin 26 käyttäjää on antanut elokuvalle keskiarvon 7,0/10. Internet Movie Databasen 8 034 käyttäjää on antanut elokuvalle keskiarvon 6,6/10.


title: Louder Than Bombs

text: "Louder Than Bombs" julkaistiin DVD:lle Norjassa 4. huhtikuuta 2016, Tanskassa 7. huhtikuuta 2016, Ranskassa 9. huhtikuuta 2016 ja Yhdysvalloissa 2. elokuuta 2016. SF Film Finland Oy julkaisi elokuvan DVD:lle Suomessa 4. huhtikuuta 2016.


title: Horizocerus

text: Horizocerus on sarvinokkien heimoon kuuluva lintusuku. Se sisältää valkotöyhtötokon (aiemmin "Tropicranus albocristatus") ja aarnitokon (aiemmin "Tockus hartlaubi"), jotka Gonzalez "et al." (2013) fylogeneettisen tutkimuksen mukaan kuuluvat samaan sukuun.


title: Dream Theaterin diskografia

text: Tämä on luettelo Dream Theaterin diskografiasta.


title: Pyhän Silasin kirkko (Blackburn)

text: Pyhän Silasin kirkko on Blackburnissa sijaitseva kirkko, joka on Grade II* -luokan arvorakennus. Se rakennettiin vuosina 1894–1900 ja torni valmistui 1914. Lasimaalaukset ovat J. H. Dearlen ja Henry Holidayn työtä.


title: Vapaa-ajanpuku

text: Vapaa-ajanpuku () on perinteistä pukua tai arkipukua epämuodollisempi yhtenäinen asu, joka ei noudata totuttuja etikettisääntöjä materiaalin, värien, leikkauksen, yksityiskohtien tai asusteyhdistelmien osalta.


title: Vapaa-ajanpuku

text: Vapaa-ajanpuvut olivat erityisen suosittuja 1970-luvun puolivälissä etenkin miesten pukeutumisessa. Myös naisten housupukuja kutsuttiin tuolloin usein vapaa-ajanpuvuiksi. Toisinaan miehet ja naiset pukeutuivat samanlaisiin pukuihin unisex-periaatteen mukaisesti. Vapaa-ajanpuvuissa ei yleensä ollut kovikkeita tai muita perinteisen puvun tukirakenteita, ja materiaalina käytettiin konepestäviä kankaita. Housut olivat ajan tyyliin matalavyötäröisiä ja leveälahkeisia. Vapaa-ajanpuku saattoi olla myös yksiosainen, haalarimainen "jump suit", jonka tyyli-ikonina toimi Elvis Presley, tai denimkankaasta ommeltu "farkkupuku".


title: Vapaa-ajanpuku

text: Puvuntakin käännekaulusten sijaan vapaa-ajanpuvuissa on usein kauluspaidan kaltainen kaulus, jolloin puvun alla pidetään ylhäältä napittamatonta kauluspaitaa, t-paitaa tai poolopaitaa. Suosituin vapaa-ajanpuku 1970-luvun puolessavälissä perustui khakinväriseen safaripukuun paljetaskuineen, epoletteineen, vöineen tai tamppeineen ja joskus lyhyine hihoineen. Toinen suosittu malli perustui toisen maailmansodan aikaiseen vyötäröpituiseen pusakkaan, niin sanottuun ’’Eisenhower jacketiin’’ tai samantapaiseen lentäjänpusakkaan. Kevein vapaa-ajanpuku on niin sanottu ’’paitapuku’’, jossa sekä yläosa että housut on tehty ohuehkosta paitakankaasta.


title: Vapaa-ajanpuku

text: Miesten vapaa-ajanpuku saattoi leikkaukseltaan muistuttaa myös varsinaista miestenpukua, mutta olla materiaaliltaan ja rakenteeltaan kevyempi, voimakkaammin leikattu ja kuvioitu sekä värikkäämpi. Tällaiset puvut liittyivät usein diskokulttuuriin, esimerkkinä John Travoltan käyttämä valkoinen puku elokuvassa "Saturday Night Fever – lauantai-illan huumaa".


title: Vapaa-ajanpuku

text: Vapaa-ajanpukujen materiaaleina käytettiin etenkin 1970-luvulla muun muassa polyesterikankaita, denimiä ja vakosamettia sekä muita puuvillakankaita, pellavaa sekä erilaisia nahkalaatuja, jopa säämiskää. Nykyisin vapaa-ajanpukuja pidetään usein malliesimerkkinä 1970-luvun mauttomasta pukeutumisesta.


title: Vapaa-ajanpuku

text: Suomessa tunnetuimpia vapaa-ajanpukuja oli Marimekon vuonna 1972 esittelemä, Pentti Rinnan suunnittelema vakosamettinen Kuski-puku, joka oli alun perin tarkoitettu miehille mutta sai pian oman naisille tarkoitetun muunnelmansa. Pystykauluksisesta Kuski-puvusta ja sen kanssa käytetystä Marimekon Jokapoika-paidasta tuli Suomessa erityisesti vasemmistoälykköjen tunnusmerkki. Myös muunlaiset vakosamettipuvut olivat 1970-luvulla suosittuja , samoin kuin farmarihousuista ja samasta kankaasta ommellusta denim-pusakasta muodostuva "farkkupuku".


title: Montenero di Bisaccia

text: Montenero di Bisaccia on kunta Keski-Italiassa Molisen hallintoalueella olevassa Campobasson maakunnassa. Kunnan keskusta sijaitsee kukkulan laella. Adrianmeren rannalla sijaitsee kunnan kylistä "Marina di Montenero", missä on huvivenesataman lisäksi uimarantoja ja hotelleja.


title: Kim Wallin

text: Kim Roger Wilhelm Wallin (s. ) on VTT:n murtumismekaniikan tutkimusprofessori. Hän tekee työtä rakenteiden lujuuden parissa muun muassa ydinturvallisuuteen liittyen.


title: Kim Wallin

text: Hän kirjoitti ylioppilaaksi vuonna 1974 (Åggelby svenska samskolan). Diplomi-insinööriksi hän valmistui vuonna 1982 ja tekniikan tohtoriksi vuonna 1988 Teknillisestä korkeakoulusta. Hän on ollut TKK:n murtumistekniikan dosentti vuodesta 1992 ja erikoisopettaja vuosina 1989–1999.


title: Kim Wallin

text: Wallin toimi TKK:n tutkimusapulaisena vuosina 1979–1980 ja oli Suomen Akatemian tutkija vuosina 1980–1982. Hän oli Valtion teknillisen tutkimuskeskuksen tutkija (1982–1985), erikoistutkija (1985–1989) ja väiteltyään johtava tutkija (1989–1993). Murtumismekaniikan professori hän on ollut vuodesta 1993 lähtien. Kaudella 2006–2011 professori Wallin oli Suomen Akatemian rahoittama akatemiaprofessori.


title: Molfetta

text: Molfetta on kunta Etelä-Italiassa Barin metropolikaupungissa Apulian alueella. Se sijaitsee Adrianmeren rannalla noin 30 kilometriä Barista rannikkoa pitkin pohjoiseen.


title: Molfetta

text: Kaupungin nähtävyyksiä on sen vanhakaupunki "Isola di Sant’Andrea" mutkaisine katuineen. Kaupungin tuomiokirkko "Duomo di San Corrado" on rakennettu alkujaan 1100-luvulla. Neitsyt Marian katedraali ("Cattedrale di Santa Maria Assunta") on peräisin 1600-luvulta. Keskustan ulkopuolella oleva polje "Pulo di Molfetta" on arkeologinen kohde museoineen.


title: Juggernaut (albumi)

text: Juggernaut on hardcore punk -yhtye Hero Dishonestin toinen studioalbumi. Se julkaistiin vuonna 2002 levymerkillä If Society.


title: Juggernaut (albumi)

text: Albumi sai hyvän vastaanoton. Desibelin Antti Luukkanen antoi albumille neljä tähteä viidestä, ja kutsui musiikkia koukkuja ja hyviä melodioita sisältäväksi metakaksi, ja piti erityisesti suomenkielisiä kappaleita erinomaisina, vaikkei saanutkaan sanoista selvää. Hän piti tuotantoa onnistuneena, minkä vuoksi levy kestää kuuntelua keskimääräistä punkalbumia paremmin. Lammaszinen Jaakko Teittinen piti kappaleiden sanoituksia erinomaisina ja kantaa ottavina, niiden sortumatta kuitenkaan turhiin kliseisiin, ja piti yhtyeen huumorintäyteläistä otetta hyvänä lisämausteena. Imperiumin Kari Sarlin antoi albumille arvosanan 8.5/10, ja kutsui sitä suoraviivaiseksi, vihaiseksi ja armottomaksi teokseksi. Hän sanoi kahden laulajan tuovan musiikkiin syvyyttä, vaikka pitikin heidän ääniään samankaltaisina, ja piti äänimaailmaa tyylilajiinsa nähden sopivan rosoisena.


title: Juggernaut (albumi)

text: Kaikki kappaleet säveltänyt ja sanoittanut Hero Dishonest, ellei toisin mainittu.


title: Galaga

text: Galaga on Namcon vuonna julkaisema kolikkopeli. Pelistä on myöhemmin julkaistu käännöksiä useille muille alustoille.


title: Galaga

text: Peli esiintyy useilla parhaimpina pidettyjen videopelien listoilla.


title: Galaga

text: Peli on lyhyesti näkyvillä "Sotaleikit" -elokuvan taustalla.


title: Moodiin

text: Moodiin on punk rock -yhtye Himanesin neljäs studioalbumi. Se julkaistiin 4. marraskuuta 2015 levymerkillä Killer Records.


title: Moodiin

text: Kappaleesta ”Hyvät ja huonot hetket” kuvattiin musiikkivideo, jota tähdittää Juha Veijonen.


title: Rolf Koulumies

text: Rolf Albert Holger Koulumies (vuoteen 1940 Schulman; 5. lokakuuta 1910 Helsinki – 11. marraskuuta 1992) oli suomalainen lääkäri, joka toimi Helsingin Malmin sairaalan apulaisylilääkärinä vuosina 1959–1971 ja ylilääkärinä 1971–1973.


title: Rolf Koulumies

text: Koulumiehen vanhemmat olivat kirjanpitjä Amos Albert Schulman ja Tyyne Karoliina Wickström. Hän tuli ylioppilaaksi Helsingin suomalaisesta normaalilyseosta 1930, valmistui lääketieteen lisensiaatiksi 1940 ja väitteli lääketieteen ja kirurgian tohtoriksi 1946, jolloin hän myös erikoistui sisätauteihin. Koulumies oli Helsingin yliopiston bakteeriopin ja serologian dosentti vuodesta 1950 vuoteen 1954 ja sisätautiopin dosentti vuodesta 1954. Sodissa Koulumies toimi sekä rykmentin lääkärinä että bakteerilaboratorion johtajana, sotilasarvoltaan hän oli lääkintämajuri (1944).


title: Rolf Koulumies

text: Koulumiehen puoliso vuodesta 1939 oli lääketieteen ja kirurgian tohtori Marja Tolvi (s. 1912). Heillä oli kolme lasta, joista yksi on toimittaja Jyrki Koulumies. Kunnallispoliitikko Terhi Koulumies on Rolf Koulumiehen pojantytär.


title: 7″ (Himanesin EP)

text: 7″ on punk rock -yhtye Himanesin EP-levy, joka julkaistiin 1. joulukuuta 2012 levymerkillä Woimasointu. Siitä julkaistiin rajoitettu 500:n kappaleen painos. A-puolen kappaleet ovat muokattuja 90-luvun alussa julkaisematta jääneitä kappaleita ja B-puolen kappaleet ovat livenauhoituksia aiemmin julkaistuista kappaleista.


title: Tsumeb

text: Tsumeb on kaupunki Namibian pohjoisosassa. Kaupungin asukasluku vuonna 2011 oli noin 19 000.


title: Tsumeb

text: Kaupungissa sijaitsee kuparikaivos, johon suomalainen Outotec on toimittanut rikkihappotehtaan.


title: Chicago Med

text: Chicago Med on yhdysvaltalainen draamasarja, jonka ovat luoneet Dick Wolf ja Matt Olmstead. Se on kolmas televisiosarja Dick Wolfin Chicago-aiheisista sarjoista.


title: Chicago Med

text: Yhdysvalloissa sarjan esittäminen aloitettiin 17. marraskuuta 2015 NBC-kanavalla. Toukokuussa 2017 NBC tilasi sarjalle kolmannen tuotantokauden.


title: Chicago Med

text: "Chicago Fire" ja "Chicago P.D." ovat Chicago Medin sisarsarjoja.


title: Chicago Med

text: Sarjassa keskitytään "Gaffney Chicago Medical Centerin" ensiapuhenkilökunnan arkeen.


title: Chicago Med

text: Chicago Med sijoittuu samaan maailmaan "Chicago Firen", "Chicago P.D.:n" ja "Chicago Justicen" kanssa. Sarjoilla on useita crossover-jaksoja.


title: Rush (vuoden 2014 televisiosarja)

text: Rush on yhdysvaltalainen Jonathan Levinen luoma draamasarja. Sen esittäminen aloitettiin 17. heinäkuuta 2014 USA Network-kanavalla. Lokakuussa 2014 USA Network ilmoitti peruneensa sarjan.


title: Rush (vuoden 2014 televisiosarja)

text: Sarjassa seurataan entisen lääkärin William Rushin (Tom Ellis) elämää Los Angelesissa, jossa hän toimii rikkaiden ihmisten kotilääkärinä oman rankan bile-elämän ohella.


title: Rush (vuoden 2014 televisiosarja)

text: Rush sai Metacriticin arvostelijoilta arvosanaksi 45/100 pistettä. Rotten Tomatoesin arvostelijat antoivat arvosanaksi vain 39 %, joka poikkeaa huomattavasti sivuston käyttäjien antamasta 87 % arviosta.


title: Kolikkopelien kulta-aika

text: Kolikkopelien kulta-aika () on ajanjakso kolikkopelien historiassa, jolloin niiden suosio oli maailmanlaajuisesti suurimmillaan. Ajanjaksolla videopelien tuotanto ja suosio kasvoi merkittävästi.


title: Kolikkopelien kulta-aika

text: Ajanjaksosta on erimielisyyksiä, mutta aikakausi rajoittuu 1970-luvun loppupuolelta 1980-luvun puoliväliin. Ajanjakson aluksi mainitaan "Space Invaders" sekä "Asteroids" ja "Battlezone" -peleissä käytetty vektorigrafiikkaa esittävä näyttötekniikka. Isometrinen projektio oli käytössä pelissä "Zaxxon" vuonna 1982. Digitaalinen äänentoisto kehittyi, ja peleihin tuli jatkuva taustamusiikki. Ensimmäinen Laserdisc-peli, Segan julkaisema "Astron Belt" julkaistiin vuonna 1983. Aikakausi vaikutti mikroprosessorien käytön yleistymiseen videopelilaitteissa ja 2. sukupolven pelikonsolien kehitykseen.


title: Kolikkopelien kulta-aika

text: Aikakaudella muun muassa pelihallien määrä kaksinkertaistui Pohjois-Amerikassa ja kolikkopelilaitteiden myynti kasvoi 50 miljoonasta dollarista (1978) $900 miljoonaan (1981).


title: Kolikkopelien kulta-aika

text: Populaarikulttuurissa sanotaan, että "Space Invadersin" suosio aiheutti Japanissa kolikkopulan, kunnes liikkeellä olevien jenien määrä nelinkertaistettiin.


title: Kolikkopelien kulta-aika

text: Myöhemmin kotitietokoneiden ja pelikonsolien edistyminen päättivät tämän aikakauden.


title: Kolikkopelien kulta-aika

text: Aikakaudella aloittivat useat videopelien kehitykseen merkittävästi vaikuttaneet henkilöt kuten sittemmin Nintendon johtoon noussut Shigeru Miyamoto, joka aloitti "Donkey Kong" pelin kehityksessä.


title: Kolikkopelien kulta-aika

text: Dona Bailey oli yksi harvoista naisista, jotka työskentelivät ohjelmoijana pelialalla ja sai paljon huomiota "Centipede" -pelin julkaisun aikaan.


title: Kolikkopelien kulta-aika

text: Pelit inspiroivat elokuvia. Jotkin aikauden elokuvat sijoittuivat pelien maailmaan, kuten elokuva "Tron", ja toisissa esiintyy pelejä, kuten elokuvassa "Sotaleikit".


title: Kolikkopelien kulta-aika

text: Aikakausi ja sen pelit ovat inspiroineet useita myöhempiäkin elokuvia. Elokuvassa "Räyhä-Ralf" esitetään ja parodioidaan monin tavoin ajanjakson pelejä. Vuoden 2015 elokuva "Pixels" viittaa samaan aikakauteen.


title: Kolikkopelien kulta-aika

text: Aikakauden pelien chiptune-musiikki, kuten "Mario Bros." -pelin musiikki, on vaikuttanut myös erilaisten aikakauden ääniä jäljittelevien yhtyeiden syntyyn.


title: Kolikkopelien kulta-aika

text: Video Games Live -konserttisarja soittaa aikakauden pelimusiikkia, kuten "Mario Bros." -pelistä, orkesterilla. Konsertteja on esitetty myös Suomessa.


title: Kolikkopelien kulta-aika

text: "Electronic Games" lehden mukaan "Space Invaders" -pelin myötä videopeleistä on tullut myös valtavirran harrastus.


title: Kolikkopelien kulta-aika

text: "Space Invaders" inspiroi myös erilaisten korujen ja muun videopeli-aiheisen tavaran myyntiin.


title: Kolikkopelien kulta-aika

text: "Pac-Man"-pelissä ennätyksen tehnyt sai onnittelut presidentti Ronald Reaganilta.


title: Kolikkopelien kulta-aika

text: Vuonna perustettiin ensimmäiset vain videopeleihin keskittyneet lehdet: "Electronic Games" ja "Computer and Video Games". "Electronic Games" aloitti myös "Arcade Awards" -palkintojen jakamisen, ja "Computer and Video Games" aloitti "Golden Joystick Awards" -palkintojen jakamisen.


title: Kolikkopelien kulta-aika

text: Varhaisia japanilaisia videopelejä käsitteleviä lehtiä ovat ASCIIn "LOGiN" ja Kadokawa Shotenin "Comptiq". Näiden jälkeen tulivat lehdet kuten "Gamest" ja "Monthly Arcadia".


title: Kolikkopelien kulta-aika

text: Joitakin aikakauden suosituimmista tai vaikuttavimmista peleistä KLOV:in Top 100 Video Games-listan mukaan.


title: Timo Lahti

text: Timo Lahti (s. 16. heinäkuuta 1992 Kouvola) on suomalainen speedwaykuljettaja. Kaudella 2018 hän ajaa Suomen liigassa Porin Nopea Racingin riveissä, Puolan liigassa Lokomotiv Daugavpilsissä, Ruotsin Elitserienissä Lejonen-joukkueessa ja Allsvenskanissa Griparnassa.


title: Timo Lahti

text: Saavutukset


title: Timo Lahti

text: Speedwayn SM-liigan mestaruus:


title: Timo Lahti

text: 2015, 2014, 2012, 2010


title: Timo Lahti

text: Speedwayn SM-liiga hopeaa:


title: Timo Lahti

text: 2016, 2013, 2011, 2008. SM-pronssia: 2009


title: Timo Lahti

text: Speedwayn Suomenmestari:


title: Timo Lahti

text: 2017, 2016, 2015, 2012


title: Timo Lahti

text: Speedwayn U21 Suomenmestari:


title: Timo Lahti

text: 2013, 2012, 2011, 2010, 2009


title: Timo Lahti

text: Ruotsi:


title: Timo Lahti

text: Elitserien mestaruus 2016


title: Timo Lahti

text: Allsvenskan mestaruus 2013. Hopeaa 2016, 2012.


title: Timo Lahti

text: Puola:


title: Timo Lahti

text: Nice-liiga Hopeaa 2016


title: Timo Lahti

text: Tanska:


title: Timo Lahti

text: Superliigan mestaruus: 2015. Hopeaa 2016


title: Timo Lahti

text: Englanti:


title: Timo Lahti

text: Elite-liiga hopeaa 2011, Eastbourne rider of the year 2012


title: Timo Lahti

text: Speedwayn U21 SM-pronssia:


Timo Lahti


title: Timo Lahti

text: Speedwayn pariajon SM-pronssia:


title: Timo Lahti

text: Minispeedwayn Suomen Cup:


title: Timo Lahti

text: Hopeaa 2007, 2006, 2005. Joukkue Suomen Cupin mestaruus 2005.


title: Hr. Ms. Z 6

text: Hr. Ms. Z 6 (viirinumerot Z6) oli Alankomaiden kuninkaallisen laivaston Z 5 -luokan torpedovene.


title: Hr. Ms. Z 6

text: Alus tilattiin Koninklijke Maatschappij De Scheldeltä Vlissingenistä ja sen köli laskettiin 18. helmikuuta 1914 telakkanumerolla 158. Alus laskettiin vesille 1. huhtikuuta 1915 ja se otettiin palvelukseen 8. helmikuuta 1917.


title: Hr. Ms. Z 6

text: Alus pakeni 14. toukokuuta 1940 Britteinsaarille, jossa se sijoitettiin saattuetehtäviin. Alus siirrettiin 16. kesäkuuta tukitehtäviin Dundeen ja Rothesayn sukellusveneosastoihin.


title: Hr. Ms. Z 6

text: Alus poistettiin palveluksesta 4. lokakuuta pääasiassa ongelmia aiheuttaneen propulsiojärjestelmän vuoksi. Henkilöstön vähyyden vuoksi alus jäi heikolle ylläpidolle, jolloin sen kunto heikkeni edelleen. Päätös aluksen lopullisesta palveluksesta poistosta tehtiin 27. marraskuuta 1941 ja se myytiin romutettavaksi maaliskuussa 1942. Alus romutus alkoi helmikuussa 1943 Borrowsounnessissa.


title: Mandjakot

text: Mandjakot (myös "manjagot", "manjakot") ovat atlantinkongolaista mandjakon kieltä puhuva kansa Cacheu- ja Mansoajokien suistossa Guinea-Bissaussa. Heitä asuu myös Kap Verdellä, Senegalissa ja Gambiassa.


title: Mandjakot

text: Kieleltään ja kulttuuriltaan mandjakot ovat lähellä mankanjoja, dioloja ja balanteja. Mandinkojen levittäytyminen ajoi heidät pohjoisesta Guinea-Bissaun rannikolle, josta osa sittemmin muutti sisämaahan. Suuren väestöntiheyden takia mandjakoja muutti 1800- ja 1900-luvuilla paljon Senegaliin, Gambiaan ja Kap Verdelle.


title: Mandjakot

text: Kansan perinteinen elinkeino on maanviljely. Tärkeimmät viljelykasvit ovat riisi, bataatti, jamssi, fonio, puuvilla, maapähkinä, banaanit, sitrushedelmät ja vihannekset. Lisäksi kasvatetaan sikoja, vuohia ja nautoja, keräillään öljy- ja kookospalmun hedelmiä sekä harjoitetaan kalastusta. Monet työskentelevät meri- ja jokiliikenteessä.


title: Mandjakot

text: Vuoden 2009 väestönlaskennan mukaan Guinea-Bissaussa asui 119 808 mandjakoa. He ovat fulbejen, balantejen, mandinkojen ja pepelien jälkeen maan viidenneksi suurin etninen ryhmä (8,3 % väestöstä). Gambiassa oli vuonna 2003 24 492 mandjakoa (2,0 % väestöstä).


title: Mandjakot

text: Mandjakot ovat Cacheun alueen suurin etninen ryhmä (36,8 % alueen väestöstä). Vuoden 2009 väestönlaskennan mukaan 44,4 % heistä on kristittyjä, 33,3 % animisteja ja 5,5 % muslimeja.


title: Hr. Ms. Z 7

text: Hr. Ms. Z 7 (viirinumerot Z7 ja H93) oli Alankomaiden kuninkaallisen laivaston Z 5 -luokan torpedovene.


title: Hr. Ms. Z 7

text: Alus tilattiin Wilton-Fijenoordilta Schiedamista ja sen köli laskettiin 12. toukokuuta 1914. Alus laskettiin vesille 10. toukokuuta 1915 ja se otettiin palvelukseen 8. syyskuuta 1916.


title: Hr. Ms. Z 7

text: Alus lähti Den Helderistä Britteinsaarille ja se joutui matkalla Saksan ilmavoimien pommikoneiden maaliksi. Pommit aiheuttivat aluksella pahoja vaurioita ja se jouduttiin siirtämään Portsmouthissa telakalle. Alus palasi palvelukseen 19. syyskuuta, minkä jälkeen se oli vartio- ja majoitusaluksena Falmouthissa ja myöhemmin Holyheadissä.


title: Hr. Ms. Z 7

text: Alus ajoi joulukuun 1941 lopulla matalikolle lähellä Holyheadiä ja sen saamat vauriot osoittautuivat pahoiksi. Alus poistettiin lopulta palveluksesta 16. heinäkuuta 1942, minkä jälkeen se luovutettiin Britanian kuninkaalliselle laivastolle 1. lokakuuta.


title: Hr. Ms. Z 7

text: Alus poistettiin palveluksesta 1943, minkä jälkeen se makasi ankkurissa. Alus poistettiin alusluettelosta tammikuussa 1944 ja se romutettiin Llanellyssa vuonna 1947.


title: Hr. Ms. Z 8

text: Hr. Ms. Z 8 (viirinumerot Z8 ja H71) oli Alankomaiden kuninkaallisen laivaston Z 5 -luokan torpedovene.


title: Hr. Ms. Z 8

text: Alus tilattiin Wilton-Fijenoordilta Schiedamista ja sen köli laskettiin 12. toukokuuta 1914. Alus laskettiin vesille 23. kesäkuuta 1915 ja se otettiin palvelukseen 22. syyskuuta 1916.


title: Hr. Ms. Z 8

text: Alus 14. toukokuuta 1940 Britteinsaarille, jonne saavuttuaan se liitettiin Dundeen ja Rothesayn sukellusveneosastoihin "Hr. Ms. Z 5":n kanssa. Alus oli tehtävässä maaliskuuhun 1941 ja se poistettiin palveluksesta 16. tammikuuta 1942. Alus siirrettiin Britannian kuninkaalliselle laivastolle 1. lokakuuta 1942. Alus poistettiin alusluettelosta vuonna 1943, mutta se palautettiin tammikuussa 1944. Alus poistettiin myöhemmin uudelleen alusluettelosta ja se romutettiin elokuussa 1944 Newportissa.


title: Luminary (tornitalo)

text: Luminary on Tampereen Tammelaan vuonna 2018 valmistunut asuinkerrostalo, jolla on korkeutta noin 70 metriä. Rakennus muodostuu Itsenäisyydenkadun varteen sijoittuvasta 7-kerroksisesta lamelliosasta sekä Murtokadun puoleisesta 21-kerroksisesta torniosasta. Katutasossa sijaitsee liiketiloja ja pihakannen alla on kaksikerroksinen parkkihalli.


title: Luminary (tornitalo)

text: Luminary on tekniikan, suunnitteluratkaisuiden ja viimeistelyn osalta poikkeuksellisen korkealaatuinen rakennuskohde. Kohteessa on vaativia rakenteita ja sen mallinnukseen on panostettu: tyypillisestä asuintalosta poiketen kaikki elementit raudoitteineen on tarkasti mallinnettu. Luminary voitti ensimmäisen palkinnon Best Commercial Project -sarjan kansainvälisessä Tekla Global BIM Awards -tietomallinnuskilpailussa vuonna 2018.


title: Luminary (tornitalo)

text: Rakennustyöt alkoivat kesällä 2016 tontilla sijainneen Rastin opiskelijatalon purulla, ja varsinaisesti rakentaminen alkoi loppuvuodesta 2016. Luminaryn arvioitiin valmistuvan keväällä 2019, mutta se valmistui etuajassa loppuvuodesta 2018. Valmistumishetkellään Luminary oli Tampereen korkein ja Suomen kolmanneksi korkein asuinrakennus.


title: Oksolamiini

text: Oksolamiini (CHNO) on oksadiatsolijohdannaisiin kuuluva orgaaninen yhdiste. Yhdistettä voidaan käyttää yskänlääkkeenä.


title: Oksolamiini

text: Oksolamiini on sellaisenaan huoneenlämpötilassa väritöntä nestettä. Usein sitä käytetään sitraattisuolana, joka on hieman veteen ja alkoholeihin liukenevaa kiteistä ainetta. Oksolamiini vaikuttaa pääasiassa ääreishermostoon ja estää yskimisrefleksiä. Se vaikuttaa hieman myös keskushermostoon. Yskimistä hillitsevän vaikutuksen lisäksi oksolamiinilla on myös puuduttavia, kouristuksia ehkäiseviä ja tulehdusta hillitseviä vaikutuksia. Teholtaan oksolamiini on verrattavissa kodeiiniin tai on hieman sitä tehottomampi.


title: Oksolamiini

text: Oksolamiini voi aiheuttaa erityisesti pienille lapsille hallusinaatioita.


title: Oksolamiini

text: Oksolamiinin synteesin lähtöaine on bentsamidoksiini, joka reagoi emäksisissä olosuhteissa 3-klooripropionyylikloridin kanssa muodostaen hapesta asyloidun tuotteen. Tämä tuote syklisoituu trietyyliamiinin vaikutuksesta oksadiatsolijohdannaiseksi. Viimeisessä vaiheessa tämä tuote reagoi dietyyliamiinin kanssa muodostaen oksolamiinia.


title: Lasse Jääskeläinen

text: Lasse Juhani Jääskeläinen (s. 26. marraskuuta 1957 Helsinki) on karaten katan (liikesarjat) kuusinkertainen SM-mitalisti ja Suomen Mestari vuodelta 1984. Hän aloitti karaten harjoittelun vuonna 1974 Vantaan Jukarassa. 1. danin (asteen) mustan vyön Jääskeläinen suoritti 1982 ja hänen nykyinen vyöarvonsa on 7. dan, jonka hän sai vuonna 2017. Vuonna 2014 hänelle myönnettiin mestaria tarkoittava arvonimi ’hanshi’ ja vuonna 2017 lisäksi arvostetun opettajan titteli ’shihan’.


title: Lasse Jääskeläinen

text: Jääskeläinen oli useita vuosia eri urheiluseurojen puheenjohtajana 1979-94 sekä Suomen Karateliiton hallituksen ja eri valiokuntien jäsen vuosina 1978-85. Hän toimi myös Helsingissä vuonna 1979 järjestettyjen Karaten EM-kisojen tiedotuspäällikkönä. Hän on opettanut karatea Vantaan Jukaran lisäksi mm. Espoon Urheilijoissa, jonka päävalmentajana hän toimi 1979-1992, Kirkkonummen Sokutossa, Meidokanissa Helsingissä ja monissa muissa seuroissa.


title: Lasse Jääskeläinen

text: Siviilissä Jääskeläinen toimi erilaisissa toimittajan tehtävissä 1980-1998 ollen muun muassa Suomen ensimmäinen pörssitoimittaja niin kutsuttuina kasinotalousvuosina. Hänen kommenttejaan sai lukea muun muassa Helsingin Sanomissa sekä STT:n kautta lähestulkoon kaikissa Suomen medioissa. Vuodesta 1998 lähtien Jääskeläinen on työskennellyt ICT-alan asiantuntija-, suunnittelu- ja päällikkötehtävissä.


title: Lasse Jääskeläinen

text: Jääskeläinen tuli aikoinaan tunnetuksi myös viihdyttäjänä, sillä hän työskenteli vuosina 1978-1984 pääkaupunkiseudulla deejayna muun muassa Lönnrotinkadulla sijainneessa Studio Poli jättidiskossa, jonka malli oli kopioitu tunnetusta Studio 54 diskosta New Yorkissa.


title: Lasse Jääskeläinen

text: Jääskeläinen on ollut naimisissa vuodesta 2002, ja hänellä on aiemmasta avioliitosta kaksi lasta.


title: Kaapattu torni

text: Kaapattu torni (The Hostage Tower) on vuonna 1980 ensi-iltansa saanut rikos-/jännityselokuva, joka pohjautuu samannimiseen kirjaan, jonka John Denis kirjoitti Alistair MacLeanin ideoiden pohjalta. Jo kirjaa tehdessä oli mielessä tehdä siitä elokuva. Kirja oli myös ensimmäinen kymmenestä MacLeanin ideoimasta UNACO:on liittyvästä novellista. Elokuva ei Yhdysvalloissa päässyt teatterilevitykseen vaan se meni suoraan televisioon CBS-yhtiön kaapelikanavalle.


title: Kaapattu torni

text: Rikosmoguli Mr. Smith (Keir Dullea) päättää kaapata Pariisin Eiffel-tornin ja ottaa samalla panttivangikseen Yhdysvaltain presidentin äidin, joka oli sattumalta muiden turistien mukana tutustumassa torniin. Mr. Smith vaatii lunnaiksi 30 miljoonaa dollaria tai hän räjäyttäisi tornin ja arvokkaan panttivankinsa siinä sivussa. Mahdollisen rynnäkön varalta Mr. Smith on myös asentanut torniin neljä voimakasta lasersädettä, jotka automaattisesti ampuisivat kaikkia lähelle tulevia, joilla ei olisi tunnistussirua suojanaan.


title: Covenant (UFOn albumi)

text: Covenant on brittiläisen hard rock -yhtye UFOn viidestoista studioalbumi, joka julkaistiin vuonna 2000. Albumi julkaistiin alun perin kahden levyn albumina, jossa ensimmäinen levy oli itse studioalbumi, ja toinen levy livealbumi "Live in USA", jossa on yhtye soittaa vanhempia kappaleitaan livenä.


title: Covenant (UFOn albumi)

text: Albumi oli rumpali Aynsley Dunbarin ensimmäinen yhtyeessä.


title: Hr. Ms. O 13

text: Hr. Ms. O 13 oli Alankomaiden kuninkaallisen laivaston vuonna 1931 palvelukseenotettu O 12 -luokan sukellusvene.


title: Hr. Ms. O 13

text: Alus tilattiin 4. toukokuuta 1928 Koninklijke Maatschappij De Scheldeltä Vlissingenistä ja sen köli laskettiin vielä saman vuoden lopulla 1. joulukuuta. Alus laskettiin vesille 18. huhtikuuta 1931 ja se otettiin palvelukseen 1. lokakuuta 1931.


title: Hr. Ms. O 13

text: Hänen kuninkaallinen korkeutensa prinssi Hendrik vieraili 25. kesäkuuta 1923 aluksella. Vierailun aikana alus teki pienen purjehduksen, jolla juhlistettiin Alankomaiden sukellusveneiden 25. vuotista olemassaoloa. Alus lähti 5. heinäkuuta 1932 Madeiralle ja Azoreille, minkä aikana professori F. A. Vening Meinesz teki merenpohjan kartoitusta. Alus palasi kotisatamaansa 14. elokuuta.


title: Hr. Ms. O 13

text: Alus vieraili 3.-14. heinäkuuta 1933 Tanskassa Esbjergissä yhdessä "Hr. Ms. O 14":n, "Hr. Ms. O 15":n ja "Hr. Ms. Z 5":n kanssa. Alus kolaroi 26. syyskuuta alankomaalaisen kalastusaluksen "HD 7":n kanssa Schulpengatissa, jolloin kalastusalus upposi. Alus kolaroi toistamiseen 27. tammikuuta 1934 Noord Hollands Kanaalissa "Nieuwe Zorgin" kanssa, jolloin sukellusvene vaurioitui.


title: Hr. Ms. O 13

text: Alus oli esillä Brysselin maailmannäyttelyssä 14.-25. toukokuuta 1935 yhdessä sisaraluksensa "O 15":n kanssa. Alus teki 10.-22. syyskuuta laivasto-osaston mukana laivastovierailun Göteborgiin ja Osloon.


title: Hr. Ms. O 13

text: Espanjan sisällissodassa alus oli Espanjan rannikolla saattuetehtävissä 23. maaliskuuta - 8. kesäkuuta 1937. Alus lähti 12. huhtikuuta 1939 "O 14":n kanssa Nieuwediepistä Curacaoon, jonne alukset saapuivat 11. toukokuuta. Alukset aloittivat 31. heinäkuuta paluumatkan ja ne saapuivat 29. elokuuta Den Helderiin.


title: Hr. Ms. O 13

text: Saksa hyökkäsi 10. toukokuuta 1940 Alankomaihin. Alus partioi 10.-12. toukokuuta Alankomaiden rannikolla, jona aikana se joutui toistuvasti Saksan ilmavoimien lentokoneiden hyökkäysten kohteeksi. Miinanraivaaja "Hr. Ms. Jan van Gelder" saattoi sukellusveneen Britteinsaarille ja ne saapuivat 12. toukokuuta Portsmouthiin.


title: Hr. Ms. O 13

text: Alus liitettiin osaksi Britannian laivastoa ja sille asennettiin ilmavalvontaradiovastaanotin. Alus partioi 29. toukokuuta - 1. kesäkuuta Kanaalissa. Alus lähti 5. kesäkuuta Dundeehen, jonne se saapui 7. kesäkuuta. Alus liitettiin 11. kesäkuuta Dundeehen sijoitettuun 9. sukellusvenelaivueeseen.


title: Hr. Ms. O 13

text: Alus lähti 12. kesäkuuta partiomatkalle Skagerrakin edustalle. Alus sai 19. kesäkuuta käskyn paluusta tukikohtaan, mutta se ei vastannut. Alus miehistöineen todettiin kadonneeksi 25. kesäkuuta, kun sen olisi pitänyt palata alkueperäisen määräyksen mukaisesti 21. kesäkuuta satamaan.


title: Bullet (ohjelmisto)

text: Bullet on avoimen lähdekoodin alustariippumaton fysiikkamoottori. Sitä käytetään pääasiassa videopeleissä, erikoistehoisteissa elokuvissa ja virtuaalisissa simulaatioissa.


title: Sori siitä 5. - 6.7.2014

text: Sori siitä 5. – 6.7.2014 on julkinen taideteos, toteutettiin Poriin Kokemäenjoen rannalle. Sen on tehnyt Aalto-yliopiston opiskelija muistoksi Harjavallan nikkelipäästössä kuolleille simpukoille. Teoksen huomasi Rauno Korhonen 16.4.2017 ja teos nousi julkisuuteen Satakunnan Kansan uutisoimana. Teoksen nimi viittaa Alexander Stubbin pahoittelevaan tokaisuun. Se koski kiistellystä hallintarekisteristä annettuja lausuntoja. Teoksen yksi osa sijaitsee Kirjurinluodossa, kolme muuta Kokemäenjoen rannalla Porin keskustan liepeillä. Teoksen tekijä ei halua paljastaa muiden teoksen osien sijaintia, koska myöskään simpukat eivät ole helposti löydettävissä.


title: Sori siitä 5. - 6.7.2014

text: Teos on osa Aalto-yliopiston taideopiskelijan lopputyötä. Hän haluaa pysyä nimettömänä, jotta keskustelu käsittelisi teoksen viittaamaa ympäristökatastrofia eikä sen tekijää. Teos on toteutettu lupia hankkimatta, ja tekijä on todennut että ”Anteeksi saa helpommin kuin luvan”. Tekijä sanoi huomanneensa, että valtakunnallisesti nikkelivuodosta uutisoitiin melko vähän. Hän halusi toteuttaa muistomerkin kuolleille simpukoille muistutukseksi siitä, ettei vastaavaa enää tapahtuisi. Teos on valettu metallista, ja mallina ovat olleet nikkelivuotoon kuolleiden simpukoiden kuoret.


title: Sori siitä 5. - 6.7.2014

text: Yksi teoksen osa havaittiin rikotuksi 19.4.2017. Pohjoisrannassa sijanneesta simpukka-asetelma oli jäljellä betonivalu ja ruuvi. Kesällä 2017 loputkin simpukat varastettiin. Mahdollista on, että teoksen tekijä toteuttaa uudet simpukat, jotka kiinnitetään aikaisempia tukevammin.


title: Fysiikkamoottori

text: Fysiikkamoottori on ohjelmisto, joka simuloi likimääräisesti jonkin fyysisen esineen vuorovaikutusta ympäristöön. Fysiikkamoottoreita käytetään virtuaalisissa simuloinneissa, elokuvien erikoistehosteissa ja videopeleissä. Yksi yleisimmistä käyttökohteista fysiikkamoottoreille ovat reaaliaikaiset simulaatiot videopeleissä.


title: Hörtsänän arboretum

text: Hörtsänän arboretum on Oriveden Onnistaipaleella sijaitseva alun perin koeviljelyyn tarkoitettu suojeltu puutarha . Puutarhan on perustanut Hugo Hörtsänä vuonna 1909. Helsingin yliopisto on tehnyt alueelle hoitosuunnitelman, ja kannatusyhdistyksen keräämällä vapaaehtoisella pääsymaksulla voi tukea alueen kunnostusta. Puutarha on avoinna kesäisin.


title: Olli-Pekka Kallioniemi

text: Olli-Pekka Kallioniemi (s. ) on molekulaarisen täsmälääketieteen professori Karoliinisessä instituutissa ja Science for Life Laboratoryn (SciLifeLab) johtaja. SciLifeLab on neljän ruotsalaisen yliopiston - Karoliininen instituutti, Kuninkaallinen teknillinen korkeakoulu, Tukholman yliopisto ja Uppsalan yliopisto - yhdessä perustama, noin 1 200 työntekijän tutkimuskeskus.


title: Olli-Pekka Kallioniemi

text: Kallioniemi kirjoitti ylioppilaaksi vuonna 1979 Tampereelta. Hän valmistui lääkäriksi ja erikoistui Tampereen yliopistolla ja Tampereen yliopistollisessa sairaalassa (LL 1985, LKT 1988, kliinisen kemian erikoislääkäri 1991).


title: Olli-Pekka Kallioniemi

text: Hän oli TAYS:n kliinisen kemian apulaislääkäri vuosina 1986–1989, Tampereen yliopiston onkologisen laboratoriotekniikan dosentti 1990–1995 ja TAYS:n kliinisen kemian yksikön apulaisylilääkäri 1992–. Vierailevana tutkijana San Fransiscossa vuosina 1990-1993 (UC San Francisco). Suomen Akatemian vanhempi tutkija vuosina 1993–1995.


title: Olli-Pekka Kallioniemi

text: Tohtori Kallioniemi toimi vuodesta 1996 lähtien Tampereen yliopiston lääketieteellisen teknologian ja bioteknologian professorina. Kallioniemi toimi tutkimusryhmineen myös Yhdysvaltain terveysvirasto NIH:issä (National Human Genome Research Institute) ja Helsingin yliopistolla. Hän oli soveltavan syöpäbiologian professori Valtion teknillisessä tutkimuskeskuksessa Turussa ja akatemiaprofessorina kauden 1.8.2004–30.11.2007 (myönnetty kausi alkujaan 1.8.2004–31.7.2009). Hän siirtyi Helsingin yliopiston yhteydessä toimineen Suomen molelyylilääketieteen instituutin (FIMM, Institute for Molecular Medicine Finland) johtajaksi vuonna 2007. Hänet nimitettiin Helsingin yliopiston kliinisen kemian professorin tehtävään (2/2015-). Hän kuitenkin siirtyi Ruotsiin jo vuonna 2015.


title: Olli-Pekka Kallioniemi

text: Kallioniemi on julkaissut tutkimuksia muun muassa rinta- ja eturauhassyövän geenimuutoksista ja genomitutkimuksen alalta. Hän on ollut Suomalaisen Tiedeakatemian jäsen vuodesta 2003.


title: Hr. Ms. Alkmaar (1939)

text: Hr. Ms. Alkmaar (HMV.3 Hulp Mijnen Veger No. 3) oli Alankomaiden kuninkaallisen laivaston apumiinanraivaaja.


title: Hr. Ms. Alkmaar (1939)

text: Cochrane & Sons Selbystä valmisti aluksen nimellä "IJM 31 Alkmaar".


title: Hr. Ms. Alkmaar (1939)

text: Alankomaiden laivasto liitti 1939 aluksen laivastoon Alankomaiden asettaessa joukkonsa liikekannalle. Saksalaiset valtasivat toukokuussa 1940 aluksen ja se tuhoutui ollessaan Saksan laivastossa.


title: Rhodos (kaupunki)

text: Rhodos (, myös "Rodos") oli antiikin aikainen kaupunki Rhodoksen (nyk. Ródos) saarella Kreikassa. Kaupunki perustettiin vuonna 408 eaa. ja se kukoisti erityisesti hellenistisellä kaudella, jolloin se oli merkittävä kaupallinen ja kulttuurikeskus. Kaupunki on kehittynyt nykyiseksi Ródoksen kaupungiksi.


title: Rhodos (kaupunki)

text:
Rhodoksen kaupunki perustettiin vuonna 408 eaa. saaren kolmen vanhan doorilaisen kaupungin Ialysoksen, Kameiroksen ja Lindoksen yhteenliittymänä ("synoikismos"). Peloponnesolaissodan aikana ennen kaupungin perustamista nämä kaupungit olivat kuuluneet Ateenan johtamaan Deloksen meriliittoon. Sodan lopulla ne erosivat siitä, ja palasivat doorilaisliitoksi. Yhtenä merkkinä tästä oli yhdistyminen uuden kaupungin perustamisessa. Perustamiseen päädyttiin, koska vanhojen kaupunkien satamat eivät enää kyenneet hoitamaan kasvanutta merenkulkua ja kaupankäyntiä. Kaupunki nimettiin yksinkertaisesti saaren mukaan.
Rhodoksen kaupungissa oli kolme suurikokoista luonnonsatamaa, jotka ratkaisivat sopivien satamien puutteen. Kaupunki perustettiin saaren pohjoiseen niemenkärkeen myös sillä ajatuksella, että näin se voi toimia satamana kaikille Anatolian etelärannikkoa pitkin purjehtiville laivoille, samoin kuin kaikille, jotka purjehtivat Rhodoksen rannikkoa yhtä lailla itä- kuin länsipuolelta. Sijaintinsa ansiosta Rhodoksen kaupungista tulikin merkittävä kauppakaupunki. Kaupunki kukoisti erityisesti hellenistisellä kaudella. Se pitkälti syrjäytti Ialysoksen ja Kameiroksen, ja vaikkakaan nämä kaupungit eivät lakanneet kokonaan olemasta, niistä muutti paljon väestöä uuteen kaupunkiin. Vanhoista kaupungeista ainoastaan Lindos säilyi merkittävämpänä, sillä sen Athene Lindian temppeli oli saaren merkittävin kulttipaikka.


title: Rhodos (kaupunki)

text: Hellenistisellä kaudella 300-luvulta eaa. lähtien Rhodoksen kaupunki oli yksi antiikin maailman merkittävimpiä. Se oli paitsi merkittävä kaupallinen ja kulttuurikeskus, myös merkittävä sotilaallinen voima. Laajimmillaan kaupunki hallitsi myös suuria alueita mantereella saaren vastakkaisella puolella, alueella joka tunnettiin nimellä Rhodoksen Peraia. Vuonna 305 eaa. kaupunki selvisi menestyksekkäästi Demetrios Poliorketeen johtamasta piirityksestä. Voiton kunniaksi kaupunkiin rakennettiin suuri Rhodoksen kolossina tunnettu Helios-jumalan patsas, joka luettiin myöhemmin yhdeksi maailman seitsemästä ihmeestä. Rhodoksen kaupungin juhlia antiikin aikana olivat muun muassa Halieia, Diosoteria ja Asklepieia.


title: Rhodos (kaupunki)

text: Vuonna 227 eaa. kaupunki kärsi suuria vaurioita maanjäristyksessä, mutta se nousi uudelleen. 100-luvun eaa. puolessa välissä Rhodoksen kilpailijaksi kaupassa nousi Rooman tukema Delos, mikä heikensi kaupungin asemaa. Kaupunki säilytti kuitenkin pitkään kulttuurisen merkityksensä, ja se oli merkittävä filosofian ja retoriikan opetuksen keskus. Kaupungissa vaikuttivat muun muassa tähtitieteilijä Hipparkhos sekä filosofi ja yleisnero Poseidonios. Muun muassa Cicero opiskeli kaupungissa.


title: Rhodos (kaupunki)

text: Octavianuksen ja Antoniuksen sodassa Cassiuksen joukot tuhosivat kaupungin, sillä se oli toisen triumviraatin puolella. Vielä Strabon kuitenkin kehuu kaupungin kauneutta. Kaupunki kärsi laajoja tuhoja maanjäristyksissä vuosina 345 jaa. ja 515 jaa. Keskiajalla kaupunki kutistui pienemmäksi asutukseksi. Se nousi uudelleen 1300-luvulla, kun siitä tuli Johanniittain ritarikunnan keskus. Pääosin tuolta ajalta on peräisin nykyinen Ródoksen vanhakaupunki, joka sijaitsee antiikin aikaisen kaupungin paikalla. Kaupunki on kehittynyt nykyiseksi Ródoksen kaupungiksi, joka on edelleen saaren keskus.


title: Rhodos (kaupunki)

text: Antiikin Rhodoksen kaupungin arkeologiset kaivaukset alkoivat kaupungin akropoliilla italialaisvallan aikana vuosina 1912–1945. Italialaiset myös suorittivat alueella ajan hengen mukaisia muinaisjäänteiden kunnostus- ja uudelleenrakennustöitä. Vuonna 1945 akropoliin alue kärsi vaurioita pommituksissa sekä sitä kautta, että alueelle oli sijoitettu raskasta tykistöä. Vuodesta 1946 kaivauksia ja kunnostustöitä ovat jatkaneet kreikkalaiset. Uusi kunnostushanke sai alkunsa vuonna 1996. Akropoliin alue on nykyisin noin neliömetrin kokoinen arkeologinen puisto, joka on suojeltu rakentamiselta.


title: Rhodos (kaupunki)

text: Antiikin Rhodoksen kaupunki on ollut suurikokoinen. Kaupungin pituus pohjois-eteläsuunnassa oli noin kolme kilometriä ja itä-länsisuunnassa lähes saman verran. Antiikin kirjailijat kehuivat usein kaupungin kauneutta. Kaupungista on kuitenkin säilynyt suhteellisen vähän jäänteitä, koska myöhempi kaupunki sijaitsee pääosin samalla paikalla. Merkittävin rauniokohde on akropolis eli linnavuori, joka sijaitsee nykyisen kaupungin länsilaidalla. Keskiaikaisen vanhankaupungin alueella on muutamia yksittäisiä antiikin aikaisten rakennusten rauniokohteita.


title: Rhodos (kaupunki)

text:
Antiikin Rhodoksen akropolis eli yläkaupunki on kukkula, joka kohoaa Rhodoksen niemen länsiosassa nykyisen kaupungin länsipuolella. Se on loivempi itäpuoleltaan, mutta laskee länsipuolella jyrkemmin mereen. Sen korkeus merenpinnasta laskettuna on noin 90 metriä. Kukkula tunnetaan myös nimellä Ágios Stéfanos sekä nimellä Mónte Smith eli ”Smithin vuori”, koska englantilainen amiraali William Sidney Smith piti sitä tähystyspaikkanaan vuonna 1802 Napoleonin laivastoa vastaan. Akropoliilla oli lukuisia pyhäkköjä sekä muita julkisia rakennuksia, jotka oli rakennettu useaan tasoon. Kukkulaa ei poikkeuksellisesti ollut linnoitettu. Rakennusten jäänteet paikalla ovat pääosin peräisin hellenistiseltä kaudelta 200- ja 100-luvuilta eaa. Nykyisin akropoliin yhteydessä on pieni näyttelytila, joka esittelee aluetta kuvin ja tekstein.
Apollonin temppeli


title: Rhodos (kaupunki)

text: Apollon Pythiokselle omistettu temppeli sijaitsi akropoliin huipulla. Temppeli edusti doorilaista tyyliä ja rakennettiin 100-luvulla eaa. Se on italialaisten kunnostama, ja siitä on nykyisin pystyssä kolme kokonaista pylvästä. Temppelin itäpuolella on sen suuri tukimuuri, jolta johtavat ylös temppelille suuret portaat.


title: Rhodos (kaupunki)

text: Zeuksen ja Athenen temppeli


title: Rhodos (kaupunki)

text: Zeus Polieukselle ja Athene Poliaalle omistettu temppeli sijaitsi akropoliin pohjoislaidalla. Myös se edusti doorilaista tyyliä. Temppeli oli paikka, jossa rhodoslaiset vahvistivat muiden kaupunkien kanssa tehdyt sopimukset. Temppelistä on säilynyt muun muassa neljä suurta pylväsrumpua.


title: Rhodos (kaupunki)

text: Odeion


title: Rhodos (kaupunki)

text: Odeion eli musiikkiteatteri sijaitsee akropoliin itärinteen juurella stadionin pohjoispuolella. Se on rakennettu harvinaiseen neliömäiseen muotoon, jossa katsomon istuinrivit ovat kuitenkin normaalilla tavalla puolikaaren muodossa. Katsomossa on ollut tilaa 800 henkilölle. Rakennusta käytettiin oletettavasti paitsi musiikkiesityksiin myös retoriikan opetukseen. Odeion on kokonaisuudessaan kunnostettu.


title: Rhodos (kaupunki)

text: Stadion


title: Rhodos (kaupunki)

text: Rhodoksen stadion sijaitsee akropoliin kaakkoispuolella. Se rakennettiin 200-luvulla eaa. Stadion on tyypillinen kreikkalainen hevosenkengänmuotoinen stadion. Sen pituus on noin 201 metriä. Se on rakennettu pohjois-eteläsuunnassa ja se avautuu pohjoiseen odeionille. Stadionin katsomo istuimineen on säilynyt suhteellisen hyvin, ja se on yksi koko Kreikan parhaiten säilyneitä antiikin aikaisia stadioneita.


title: Rhodos (kaupunki)

text: Gymnasion


title: Rhodos (kaupunki)

text: Gymnasion eli urheilupaikka sijaitsi stadionin lähellä siitä sekä odeionista itään. Se oli suurikokoinen neliönmuotoinen rakennus, joka oli koristeltu lukuisilla veistoksilla. Gymnasioniin keskeisesti liittynyt kirjasto sijaitsi sen ja odeionin lähellä. Sen kokoelmiin kuului suuri määrä teoksia muun muassa retoriikan alalta.


title: Rhodos (kaupunki)

text: Muut rakennukset


title: Rhodos (kaupunki)

text: Akropoliilla sijainnut suurikokoinen stoa eli pylväshalli näkyi alakaupunkiin ja satamaan saakka. Nymfaia oli joukko akropoliin itäpenkereeseen kaiverrettuja nymfeille omistettuja luolamaisia syvennyksiä, joissa oli muun muassa kuvapatsaita ja joihin liittyi jonkinlaiset vesiaiheet ja -säiliöt. Artemiille omistettu pyhäkkö eli Artemision sijaitsi akropoliin alueen koillisosassa.


title: Rhodos (kaupunki)

text: Hippodamoksen asemakaava


title: Rhodos (kaupunki)

text: Kaupungissa oli Hippodamoksen nimiin laitettu ruutuasemakaava, joka oli tyypillinen monille hellenistisen ajan kaupungeille. Asemakaavassa oli omat alueet kaupallisille, hallinnollisille ja uskonnollisille rakennuksille sekä asuinrakennuksille. Kadut kulkivat niemellä pohjois-eteläsuunnassa ja poikittain itä-länsisuunnassa. Kaduista on löydetty joitakin jäänteitä, ja niiden perusteella on voitu päätellä, että osa keskiaikaisista kaduista noudatti (ja noudattaa edelleen) samaa asemakaavaa. Myös osa vanhankaupungin muureista seuraa katulinjoja. Ruutukaava on näkyvissä myös akropoliin lounaispuolen maaseutumaisella alueella. Kaupungissa oli myös vesijohto- ja viemäriverkosto.


title: Rhodos (kaupunki)

text: Kaupunginmuurit


title: Rhodos (kaupunki)

text: Kaupunkia ympäröivät suuret muurit. Niistä ei ole säilynyt paljoakaan, koska niiden osat on olettavasti käytetty keskiajalla nykyisiä kaupunginmuureja rakennettaessa. Muuri ympäröi jotakuinkin kolmionmuotoisen alueen niemen kärjessä seuraten itä- ja länsisivuilla rantaviivaa, kun taas eteläsivulla se kulki mutkitellen luonnonmuotoja seuraten.


title: Rhodos (kaupunki)

text: Helioksen temppeli


title: Rhodos (kaupunki)

text: Auringonjumala Heliokselle omistettu temppeli oli yksi kaupungin merkittävimpiä. Sen oletetaan sijainneen myöhemmän Suurmestarin palatsin paikalla vanhankaupungin alueen korkeimmalla kohdalla.


title: Rhodos (kaupunki)

text: Rhodoksen kolossi


title: Rhodos (kaupunki)

text: Rhodoksen kolossi oli suurikokoinen Helios-jumalaa esittänyt pronssipatsas. Patsas pystytettiin kaupunkiin vuonna 290 eaa. ja se kaatui jo vuoden 227 eaa. maanjäristyksessä. Patsaan korkeus oli 31 metriä, ja se luettiin antiikin aikana yhdeksi maailman seitsemästä ihmeestä.


title: Rhodos (kaupunki)

text: Patsaan sijaintipaikkaa ei tunneta. Perinteisesti sen on ajateltu sijainneen jossakin Rhodoksen satamista esimerkiksi jollakin aallonmurtajalla. Eräs mahdollinen paikka on pyöreä Pyhän Nikolaoksen linnoituksen paikka Mandrákin satamassa. Nykyisin patsaan ajatellaan kuitenkin usein sijainneen kaupungin sisäosissa, esimerkiksi lähellä Helioksen temppeliä eli nykyistä Suurmestarin palatsin paikkaa, sillä suurikokoiset jumalten kulttikuvat oli yleensä sijoitettu temppelien lähelle. Palatsin alueelta ei ole kuitenkaan tutkimuksissa löydetty mitään patsaaseen viittaavaa.


title: Rhodos (kaupunki)

text: Afroditen temppeli


title: Rhodos (kaupunki)

text: Afroditelle omistettu temppeli sijaitsi lähellä niemen koillisrantaa ja pääsatamaa paikassa, joka on nykyisin vanhankaupungin muurien sisäpuolella lähellä arkeologista museota. Temppeli oli rakennettu 200-luvulla eaa. Siitä on säilynyt perustuksia ja muutamia muita osia, ja vähäisinäkin ne ovat nykyisin alakaupungin parhaiten näkyvissä olevat jäänteet. Hieman temppelistä länteen sijaitsi Dionysokselle omistettu pyhäkkö.


title: Rhodos (kaupunki)

text: Muut rakennukset ja rakennelmat


title: Rhodos (kaupunki)

text: Agoran paikkaa ei tunneta varmuudella. Se sijaitsi mahdollisesti pääsataman länsipuolella. Teatteri sijaitsi mahdollisesti kaupungin eteläosassa lähellä kaupunginmuuria. Roomalainen agora sijaitsi nykyisen vanhankaupungin alueen eteläosassa, ja sen rakennuksista on paikalla joitakin jäänteitä.


title: Rhodos (kaupunki)

text: Kaupungin hautausmaat olivat eteläisen kaupunginmuurin ulkopuolella. Rodínin puiston lähellä on kallioon kaiverrettuja hellenistisen kauden hautoja, joissa on esikammio ja pääkammio ja julkisivussa puolipylväät. Kaupungin lounaispuolella on säilynyt jäänteitä samalla ajalla rakennetusta sillasta.


title: Rhodos (kaupunki)

text: Kaupungin satamat olivat niemen itäpuolella, samoin kuin nykyisin. Pienempi niistä sijaitsi pohjoisempana ja suurempi pääsatama sen eteläpuolella. Pienemmän sataman alueelta on löydetty laivasuojien jäänteitä. Satamat olivat luonnonsatamalahtia, ja niitä suojasivat suuret aallonmurtajat, jotka ovat pääosin edelleen nykyisten satamien suojana. Yksi pienempi satama sijaitsi niemenkärjen luoteisosassa.


title: Rhodos (kaupunki)

text: Kaupungin alueelta tehdyt esinelöydöt ovat Ródoksen arkeologisessa museossa. Merkittäviin veistoksiin lukeutuvat suurikokoinen Helios-jumalan pää sekä kylpevää Afroditea esittävä veistos, joka tunnetaan Rhodoksen Afroditena.


title: Kultakuume (televisiosarja)

text: Kultakuume (, ensimmäisellä kaudella "Gold Rush: Alaska") on yhdysvaltalainen tositelevisiosarja, joka seuraa kolmen toistensa kanssa kilpailevan ryhmän kullankaivuuta Kanadan Yukonissa. Sarjan pohjalta on tehty myös talkshow "Gold Rush: The Dirt", jossa tiimien jäsenet käyvät läpi kuluneen kauden tapahtumia ja mahdollisesti paljastavat joitain knoppeja tulevasta kaudesta. Sarjan 7. tuotantokausi alkoi Yhdysvalloissa 14. lokakuuta 2016 ja päättyi 17. maaliskuuta 2017.


title: Afroditen temppeli (Rodos)

text: Afroditeen temppeli oli antiikin aikainen Afrodite-jumalattarelle omistettu temppeli Rodoksen kaupungissa Rodoksen saarella Kreikassa. Sen rauniot sijaitsevat Ródoksen vanhankaupungin koillisosassa nykyisessä Ródoksen kaupungissa.


title: Afroditen temppeli (Rodos)

text: Afroditen temppeli rakennettiin hellenistisellä kaudella 200-luvulla eaa. Se sijaitsi kaupungin pääsataman ja sotasataman välisellä alueella. Temppelirakennus oli sijoitettu tavan mukaan itä-länsisuuntaisesti. Temppeli oli pienikokoinen ja sen päädyssä oli pylväät ("prostylos in antis"). Sen rakennusmateriaali oli kalkkikiveä, joka oli päällystetty stukkolla. Temppelin sisällä naoksen eli cellan kolmella sivulla oli joonialaiset pylväät, jotka olivat pitkillä sivuilla puolipylväitä.


title: Afroditen temppeli (Rodos)

text: Temppelistä on säilynyt sen perustuksia ja muutamia muita osia, mukaan lukien koristeosia, ja vähäisinäkin ne ovat nykyisin alakaupungin parhaiten näkyvissä olevat jäänteet. Rauniot sijaitsevat lähellä Ródoksen kaupungin taidemuseota ja Heprealaisten marttyyrien aukiota ("Plateía Evraíon Martýron"), hieman pohjoiseen Ródoksen arkeologisesta museosta. Arkeologisessa museossa oleva Afrodite Pudica -tyylinen Afroditea esittävä veistos on mahdollisesti peräisin temppelistä.


title: Apollonin temppeli (Rodos)

text:
Apollonin temppeli oli antiikin aikainen Apollon Pythiokselle omistettu temppeli Rodoksen kaupungissa Rodoksen saarella Kreikassa. Sen rauniot sijaitsevat Rodoksen akropoliin arkeologisella alueella nykyisen Ródoksen kaupungin länsilaidalla.
Apollonin temppeli rakennettiin hellenistisellä kaudella 100-luvulla eaa. Se sijaitsi kaupungin akropoliin eli yläkaupungin huipulla kukkulalla, joka nykyisin tunnetaan nimellä Monte Smith. Se oli tavan mukaan rakennettu itä-länsisuuntaisesti. Temppeli oli peripteraalitemppeli, eli se oli kauttaaltaan ympäröity pylväin, ja se edusti doorilaista tyyliä.


title: Apollonin temppeli (Rodos)

text: Temppeli on italialaisten arkeologien Dodekanesian italialaisvallan aikana vuosina 1912–1945 kaivama ja kunnostama, ja siitä on nykyisin pystyssä kolme pylvästä sekä osa arkkitraavista ja neljännestä pylväästä. Temppelin itäpuolella on sen suuri tukimuuri, jolta johtavat ylös temppelille suuret portaat.


title: Rodoksen odeion

text: Rodoksen odeion oli antiikin aikainen odeion eli musiikkiteatteri Rodoksen kaupungissa Rodoksen saarella Kreikassa. Sen rauniot sijaitsevat Rodoksen akropoliin arkeologisella alueella nykyisen Ródoksen kaupungin länsilaidalla.


title: Rodoksen odeion

text: Rodoksen odeion rakennettiin hellenistisellä kaudella 200- tai 100-luvulla eaa. Se sijaitsee akropoliin eli yläkaupungin itäisen tukimuurin laidalla Rodoksen stadionin pohjoispään länsisivulla. Odeion on rakennettu harvinaiseen neliömäiseen muotoon, jossa katsomon istuinrivit ovat kuitenkin normaalilla tavalla puolikaaren muodossa. Keskellä on ympyränmuotoinen "orkhestra". Katsomossa on ollut tilaa 800 henkilölle.


title: Rodoksen odeion

text: Antiikin aikana odeionia käytettiin oletettavasti paitsi musiikkiesityksiin myös läheiseen gymnasioniin liittyneeseen retoriikan opetukseen. Odeion on kokonaisuudessaan ennallistettu italialaisten suorittamien kaivausten yhteydessä vuosina 1912–1945, ja sen rakenteet ovat pääosin uutta marmoria. Sitä käytetään nykyisin musiikki- ja teatteriesityksiin kesäisin.


title: Rodoksen stadion

text:
Rodoksen stadion oli antiikin aikainen stadion Rodoksen kaupungissa Rodoksen saarella Kreikassa. Sen rauniot sijaitsevat Rodoksen akropoliin arkeologisella alueella nykyisen Ródoksen kaupungin länsilaidalla.
Rodoksen stadion rakennettiin hellenistisellä kaudella 200-luvulla eaa. Se sijaitsee akropoliin eli yläkaupungin alueen eteläosassa. Stadion on tyypillinen kreikkalainen hevosenkengänmuotoinen stadion. Sen pituus on 600 jalkaa eli 201 metriä. Se on rakennettu pohjois-eteläsuunnassa ja se avautuu pohjoiseen Rodoksen odeionille päin. Stadionin pohjoispuolella sijaitsi myös gymnasion.


title: Rodoksen stadion

text: Stadionilla järjestettiin antiikin aikana muun muassa Halieian kisat, joita kaupungissa vietettiin Helios-jumalan kunniaksi. Nykyisin stadion on yksi koko Kreikan parhaiten säilyneitä antiikin aikaisia stadioneita. Sen katsomo, mukaan lukien eturivin merkkihenkilöille tarkoitetut istuimet ("proedries"), eteläpään puolikaarenmuotoinen kääntöpaikka ("sfendonē") sekä muun muassa juoksijoiden lähetyslaitteisto ovat säilyneet harvinaisen hyvin.


title: Günter Dreyer

text: Günter Dreyer (s. 1943) on saksalainen egyptologi. Hän oli Kairossa Saksan arkeologisen instituutin johtaja vuosina 1998–2008.


title: Günter Dreyer

text: Dreyer opiskeli egyptologiaa, assyrologiaa ja muinaisen Lähi-idän arkeologiaa Hampurin yliopistossa ja Berliinissä Freie Universitätissä, jossa hän suoritti tohtorin tutkinnon vuonna 1978 ja suoritti jatko-opinnoissa tutkinnon vuonna 1997. Vuosina 1978–1987 hän toimi tieteellisenä tutkijana Kairon Saksan arkeologisessa instituutissa ja 1987–1989 hän luennoi Berliinin yliopistossa. Vuonna 1989 hänestä tuli varajohtaja ja vuosina 1998–2008 hän Kairossa Saksan arkeologisen instituutin professori ja johtaja.


title: Günter Dreyer

text: Hän toimi useita vuosia arkeologisessa kenttätyössä Libabonissa ja monella alueella Egyptissä, kuten Luxorissa, Gizassa ja Saqqarassa. Hän on johtanut saksalaisia kaivauksia Elephantinessa vuosina 1997–2007 ja Abydosissa kuninkaiden nekropolissa vuodesta 1987 alkaen.


title: Weird Loners

text: Weird Loners on yhdysvaltalainen tilannekomediasarja, jonka on luonut Michael J. Weithorn. Sarjaa tuotettiin yhden tuotantokauden verran, yhteensä 6 jaksoa. Sarjan viimeinen osa esitettiin yhdysvalloissa 5. toukokuuta 2015. MTV3 aloitti sarjan esittämisen Suomessa vuoden 2016 alussa.


title: Weird Loners

text: Sarjassa keskitytään neljän nuoren aikuisen elämään, jotka asuvat samassa kerrostalossa naapureina tai kämppiksinä.


title: Édouard Philippe

text: Édouard Philippe ( ) (s. 28. marraskuuta 1970 Rouen, Ranska) on ranskalainen poliitikko.


title: Édouard Philippe

text: Hänet valittiin uuden hallituksen pääministeriksi 15. toukokuuta 2017. Ennen pääministeriksi nimitystä hän toimi Le Havren kaupungin pormestarina. Philippen enimmäinen hallitus hajosi Macronin tukipuolueen MoDemin rahoitusepäselvyyksiin. Philippen toinen hallitus nimitettiin 21. kesäkuuta 2017.


title: Édouard Philippe

text: Philippe on opiskellut Institut d’études politiques de Paris’ssa (Sciences Po) ja Kansallisessa hallintokoulussa (École Nationale de l’Administration). Hän on työskennellyt amerikkalaisessa asianajotoimistossa ja ranskalaisessa ydinenergiayhtiössä Arevassa.


title: Édouard Philippe

text: Édouard Philippen vanhemmat ovat opettajia. Hän vietti osan lapsuudestaan Bonnissa, jossa hänen isänsä toimi ranskalaisen koulun johtajaopettajana.


title: Hammarin Sähkö

text: Hammarin Sähkö Oy on sähköalan yritys Oulussa, vuonna 1909 perustettu liike on Suomen vanhin toiminnassa oleva sähköliike. Vuonna 1939 yritys muutettiin osakeyhtiöksi, jolloin nykyinen nimi Hammarin Sähkö Oy tuli yrityksen nimeksi.


title: Hammarin Sähkö

text:
Joulukuussa vuonna 1909 sähköinsinööri "Gunnar Hammar" avasi Ouluun Kansallis-Osake-Pankin taloon Kirkkokadulle sähköliikkeen, joka toimi yrityksen alkuaikoina nimellä "Oulun Uusi Sähköliike". Vuonna 1920 liikkeen nimeksi muutettiin "Hammarin Sähkö", joka oli käytössä osakeyhtiöksi muuttumiseen asti. Liike muutti omaan kiinteistöön Kirkkokatu 27:ään vuonna 1925, jossa se toimi 1980-luvun loppuun asti siirtyen nykyisiin tiloihin Limingantulliin.
Yritys on ollut Hammar-suvun omistuksessa ja johdossa sen perustamisesta lähtien.


title: Sharks (UFOn albumi)

text: Sharks on brittiläisen hard rock -yhtye UFOn kuudestoista studioalbumi, joka julkaistiin vuonna 2002. Albumi jäi kitaristi Michael Schenkerin sekä rumpali Aynsley Dunbarin viimeiseksi yhtyeessä.


title: Sharks (UFOn albumi)

text: Albumista julkaistiin Japanissa versio, jossa on kolme lisäkappaletta.


title: Altice Arena

text: Altice Arena on Portugalissa sijaitseva monitoimihalli, joka valmistui vuonna 1998. Se on Portugalin suurin monitoimihalli, sekä Euroopan unionin yksi suurimmista monitoimihalleista. Se rakennettiin vuoden 1998 Lissabonin maailmannäyttelyä varten. Tämän jälkeen areena on toiminut mm. Koripallon alle 19-vuotiaiden maailmanmestaruuskilpailujen ja Käsipallon miesten maailmanmestaruuskilpailujen kisapaikkana. Areena on toiminut vuonna 1998 nimellä "Pavilhão da Utopia" ja vuosina 1998-2013 nimellä "Pavilhão Atlântico". Vuosina 2013-2017 areena toimi nimellä "MEO Arena". Lokakuussa 2017 areena vaihtoi nimekseen Altice Arena. Areenalla järjestettiin myös vuoden 2018 Eurovision laulukilpailu 8., 10. ja 12 toukokuuta 2018.


title: Dead Man Down

text: Dead Man Down () on vuonna 2013 ensi-iltansa saanut Niels Arden Oplevin ohjaama ja J. H. Wymanin käsikirjoittama yhdysvaltalainen neo-noir-tyylinen rikos- ja jännityselokuva, jonka pääosissa ovat Colin Farrell, Noomi Rapace, Dominic Cooper ja Terrence Howard. Elokuvan tuottajina olivat J. H. Wyman ja Neal H. Moritz. Elokuva oli Oplevin ensimmäinen ohjaustyö sitten "Miehet jotka vihaavat naisia" -elokuvan, joka sai ensi-iltansa vuonna 2009. Lisäksi elokuva on hänen ensimmäinen englanninkielinen ohjaustyönsä. "Dead Man Down" sai elokuvakriitikoilta lähinnä kielteiset arvostelut ja tuotti maailmanlaajuisesti lähes 20 miljoonan dollarin lipputulot.


title: Dead Man Down

text: Unkarilainen siirtolainen Victor (Colin Farrell) on kylmäverinen ammattitappaja, joka työskentelee New Yorkin alamaailman gangsteripomo Alphonse Hoytin (Terrence Howard) alaisena aivan johtoportaan tuntumassa. Alphonse ei kuitenkaan tiedä, että Victor on soluttautunut hänen sisäpiiriinsä vain murhatakseen hänet. Victor on valmis käyttämään aikaa ja vaivaa suunnitelmansa toteuttamiseen, koska Alphonse on vastuussa hänen perheensä surmaamisesta. Kuoleman ja kostosuunnitelman ympärillä pyörivä elämä saa muuta sisältöä, kun Victor tapaa naapurissa asuvan Beatrice Louzonin (Noomi Rapace), jonka kasvot ovat arpeutuneet auto-onnettomuuden vuoksi. Kesken illanvieton Beatrice paljastaa tietävänsä Victorin työn ja alkaa painostaa häntä avukseen omassa kostosuunnitelmassaan. Beatrice vaatii Victoria tappamaan rattijuopon, joka on vastuussa hänen arvistaan. Victor suostuu ja alkaa vähitellen tuntea vetoa Beatricea kohtaan.


title: Dead Man Down

text: "Dead Man Down" kuvattiin Philadelphiassa Pennsylvaniassa ja New York Cityssä New Yorkissa, Yhdysvalloissa 30 miljoonan dollarin budjetilla. New York Cityssä elokuvan kuvauspaikkoina olivat Manhattan, Brooklyn ja Queens. Elokuvan tuotantoyhtiöinä olivat FilmDistrict, IM Global, WWE Studios, Automatik Entertainment, Original Film ja Frequency Films. "Dead Man Downin" virallinen traileri julkaistiin 29. joulukuuta 2012.


title: Dead Man Down

text: "Dead Man Down" sai maailmanensi-iltansa Malesiassa 7. maaliskuuta 2013. Elokuva sai teatteriensi-iltansa Yhdysvalloissa 8. maaliskuuta 2013 ja oli tuotantoyhtiönäkin toimineen FilmDistrictin teatterilevittämä. Elokuva tuotti avausviikonloppunaan Yhdysvalloissa 5,3 miljoonaa dollaria 2 188 elokuvateatterissa. Se tuotti kuusiviikkoisen teatterikierroksensa aikana Yhdysvalloissa yhteensä 10,9 miljoonaa dollaria. Maailmanlaajuisesti "Dead Man Down" tuotti lähes 20 miljoonan dollarin lipputulot.


title: Dead Man Down

text: "Dead Man Down" on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 38% kriitikoista on antanut elokuvalle positiivisen arvosanan 5/10 keskiarvolla. Keräys perustuu 98 arviointiin. 20 999 käyttäjästä 47% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 24 arvostelun perusteella elokuva on saanut 39 pistettä sadasta mahdollisesta. Metacriticin 254 käyttäjää on antanut elokuvalle keskiarvon 8,7/10. Internet Movie Databasen 56 679 käyttäjää on antanut elokuvalle keskiarvon 6,5/10.


title: Dead Man Down

text: Sony Pictures Home Entertainment julkaisi elokuvan niin DVD:lle kuin blu-rayllekin Yhdysvalloissa 9. heinäkuuta 2013 ja Nordisk Film Suomessa 18. lokakuuta 2013.


title: Peschici

text: Peschici on kunta Italiassa Foggian maakunnassa Apulian alueella. Se sijaitsee Adrianmeren rannalla Garganon niemimaalla, ja se on osa Garganon kansallispuistoa ("Parco nazionale del Gargano"). Peschici on matkailijoiden suosima merenrantakohde.


title: Peschici

text: Kunnan nähtävyyksiä on 900-luvulta peräisin oleva bysanttilainen linna. Paavi Gregorius IX joukot tuhosivat linnan, mutta Fredrik II rakennutti linnan uudelleen 1200-luvulla. Linna on nykyään entisöity, ja se on avoinna yleisölle.


title: Peschici

text: Kunnan rannikolla on seitsemän toimivaa Trabucchia. Se on paalujen varaan rakennettu kalastuslaite, jossa köysistöjen avulla saadaan laskettua verkko mereen ja nostettua saalis ylös. Nämä perinteiset laitteet ovat tyypillisiä Garganon alueelle. Nykyään niiden yhteydessä on usein ravintola, josta saa juuri pyydettyä tuoretta kalaa.


title: Hakumäki

text: Hakumäki tarkoittaa seuraavia:


title: Yleisluistelun Euroopan-mestaruuskilpailut 1955

text: Pikaluistelun EM-kilpailut 1955 käytiin 5.–6. helmikuuta Falunissa . Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.


title: Marko Maunula

text: Marko Maunula (s. 1966) on suomalainen historiantutkija, joka toimii Yhdysvaltojen historian professorina Claytonin osavaltionyliopistossa Yhdysvaltojen Atlantassa. Hän kirjoittaa juttuja Yhdysvalloista ja amerikkalaisesta populaarikulttuurista Suomen Kuvalehteen teemalla ”Americana”.


title: Marko Maunula

text: Nurmossa varttuneella Maunulalla oli vaikeuksia selviytyä peruskoulusta, kun tähtäimeksi tuli punk-muusikon ja kirjailijan ura. Armeijan jälkeen Maunula muutti Turkuun ja kävi iltalukion samalla kun avusti Turun City-lehteä. 24-vuotiaana hän sai Rotary-järjestön stipendin Georgian osavaltion Atlantaan, jonne Maunula jäi suorittamaan opintoja aina tohtorintutkintoon asti. Hänen väitöskirjansa "Guten Tag Y´all" käsittelee kansainvälisten suuryritysten etabloitumista Yhdysvaltojen eteläosiin. Atlantasta löytyi myös jatkoa akateemiselle uralle.


title: Marko Maunula

text: Maunulan puoliso, ruotsalainen Johanna Luthman työskentelee Englannin historian professorina Pohjois-Georgian yliopistossa. Maunulalla on edellisestä avioliitostaan kolme poikaa.


title: EC Bad Tölz

text: EC Bad Tölz on saksalainen jääkiekkojoukkue Baijerin osavaltiosta Bad Tölzistä. Joukkue on perustettu vuonna 1928 ja se pelaa Saksan toiseksi korkeimmalla sarjatasolla DEL2-liigassa.


title: Vieste

text: Vieste on kunta Italiassa Foggian maakunnassa Apulian alueella. Se sijaitsee Adrianmeren rannalla Garganon niemimaalla, ja se on osa Garganon kansallispuistoa ("Parco nazionale del Gargano").


title: Vieste

text: Kunnan keskustassa on säilynyt keskiaikaisia kortteleita kujineen. Viesten nähtävyyksiä on 1000-luvulta peräisin oleva rinnakkaiskatedraali "Concattedrale di Santa Maria Assunta". Katedraalin vieressä on kaupungin suojaksi rakennettu linna. Se on rakennettu 1000-luvun lopulla. Linna on kärsinyt suuria tuhoja ajan saatossa, kun sitä on kohdannut niin hyökkäykset kuin maanjäristyksetkin. Keskustan uimarannalla oleva monoliitti "Pizzomunno" on luonnonnähtävyys.


title: Tiima

text: Tiima ry on vuonna 1966 perustettu Oulun yliopiston historianopiskelijoiden ainejärjestö. Pääaineina tällä hetkellä ovat historia sekä aate- ja oppihistoria. Aiemmin pääaineittein joukossa oli myös Suomen ja Skandinavian historia. Opiskelijoita aloittaa yhteensä 42.


title: Tiima

text: Toiminnassaan Tiima keskittyy jäsenpalveluiden tuottamiseen ja opiskelijajäseniensä edunvalvontaan. Jäsenpalveluihin kuuluu esimerkiksi kiltahuoneen eli Tiimahuoneen ylläpitö, kahvi- ja toimistotarvikkeiden hankinta, erilaisten tapahtumien järjestäminen ja neuvonta niin opiskeluun kuin työelämäänkin liittyvissä kysymyksissä.


title: Case

text: Case on islantilainen rikossarja. Suomessa sitä on esittänyt Ylen Teema-kanava, ja se on ollut katsottavissa myös Yle Areenassa.


title: Case

text: Sarjan alussa nuori balettikoululainen löytyy hirttäytyneenä, mutta pian tapausta aletaan tutkia rikoksena.


title: Mathew Maione

text: Mathew Maione (s. 21. marraskuuta 1990 Toronto, Ontario, Kanada) on kanadalais-italialainen jääkiekkopuolustaja, joka pelaa KHL:n latvialaisjoukkue Dinamo Riiassa.


title: Mathew Maione

text: Maione pelasi Ontarion paikallisia juniorisarjoja Markham Waxersin junioreissa, jonka jälkeen Mississauga IceDogs varasi hänet 223. pelaajana OHL:n varaustilaisuudessa 2007. Maione siirtyi Niagara IceDogsiin kaudeksi 2007–2008, joka toi hänelle runkosarjassa 12 tehopistettä. Kaudeksi 2009–2010 Maionen OHL-seuraksi vaihtui Guelph Storm. Vuodet 2010–2014 hän kävi Prince Edwardin saaren yliopistoa. Kaudella 2012–2013 Maione oli pudotuspeleissä joukkueensa paras pistemies tehoilla 2+3=5. Viimeisellä yliopistokaudellaan 2013–2014 hän voitti UPEI:n sisäisen tehotilaston lukemalla +7. Siellä vietetyn kauden jälkeen, maaliskuussa 2014 Maione siirtyi loppukevääksi ECHL-joukkue Fort Wayne Kometsin joukkueeseen.


title: Mathew Maione

text: Heinäkuussa 2014 Maione teki Kometsin kanssa vuoden mittaisen jatkosopimuksen. Jo ennen kauden 2014–2015 alkua, lokakuussa 2014 hänen sopimuksensa kuitenkin purettiin. Saman kuun lopulla Maione siirtyi jatkamaan ECHL-uraansa Brampton Beastiin. Hän oli joukkueen tehokkain puolustaja, toiseksi paras syöttäjä sekä jakoi sisäisen pistepörssin kolmannen sijan Justin Donatin kanssa tehoilla 14+29=43, joilla Maione sijoittui koko liigan puolustajien pistepörssissä kymmenenneksi. Hän voitti myös ECHL:n tulokaspuolustajien pistepörssin. Beastin fanit äänestivät Maionen kauden päätteeksi suosikkipelaajakseen. Elokuussa 2015 hän teki joukkueen kanssa vuoden mittaisen jatkosopimuksen.


title: Mathew Maione

text: Kesken kauden 2015–2016, joulukuussa 2015 Maione siirtyi Brampton Beastista Wheeling Nailersin riveihin. Hän oli joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 7+37=44. Maione teki ECHL:n runkosarjassa yhteensä tehot 11+43=54, joilla hän voitti koko liigan puolustajien piste- ja syöttöpörssin. Maione voitti myös ECHL:n pudotuspelien puolustajien piste-, maali- ja syöttöpörssin tehoilla 6+17=23, joilla hän jakoi koko pistepörssin kolmannen sijan Allen Americansin Greger Hansonin ja joukkuetoverinsa John McCarronin kanssa. Maione eteni Nailersin kanssa aina Kelly Cup -finaaleihin saakka, mutta mestaruuden vei kuitenkin Allen Americans otteluvoitoin 4–2. Hänet valittiin kauden päätteeksi ECHL:n parhaaksi puolustajaksi ja ensimmäiseen tähdistökentälliseen.


title: Mathew Maione

text: Kaudeksi 2016–2017 Maione siirtyi vuoden mittaisella sopimuksella Slovakian Extraligan HC Banská Bystricaan. Hän oli pelipaikastaan huolimatta joukkueen paras pistemies ja syöttäjä tehoilla 10+47=57. Maione voitti koko Extraligan syöttöpörssin, puolustajien pistepörssin ja sijoittui koko runkosarjan pistepörssissä kolmanneksi. Hän rikkoi kuudella tehopisteellä liigan kaikkien aikojen yhden kauden runkosarjan puolustajien piste-ennätyksen, joka oli aiemmin Róbert Pukalovičin (50 tehopistettä) hallussa kaudelta 2000–2001. Maione rikkoi myös 11 syöttöpisteellään Extraligan kaikkien aikojen yhden kauden runkosarjan puolustajien syöttöennätyksen, joka oli tšekkiläisen Petr Pavlasin (36 syöttöpistettä) hallussa kaudelta 2005–2006. Maione voitti kauden päätteeksi Slovakian-mestaruuden.


title: Mathew Maione

text: Kesällä 2017 Maione harjoitteli kotikaupungissaan Torontossa entisen NHL-hyökkääjä Gary Robertsin alaisuudessa. Samana kesänä SM-liigajoukkue Kalevan Pallon päävalmentaja Sami Kapanen saapui tapaamaan hänet Torontoon, (jossa myös Kapasen poika Kasperi pelaa Toronto Maple Leafsin organisaatiossa). Kapanen sai Maionesta tietoa myös hänen entisen NHL-joukkuetoverinsa Michal Handzušin kautta, joka pelasi Maionen kanssa HC Banská Bystricassa. Hän siirtyi KalPaan vuoden mittaisella sopimuksella kaudeksi 2017–2018. Maione voitti pelipaikastaan huolimatta joukkueen sisäisen piste- ja syöttöpörssin tehoilla 15+24=39, joilla hän jakoi myös koko SM-liigan puolustajien pistepörssin voiton Ässien Maksim Matushkinin, Jukureiden Teemu Suhosen ja Kärppien Miika Koiviston kanssa. Maione teki nelikosta eniten maaleja vieden näin ollen varsinaisen kärkisijan. Hän voitti myös KalPan sisäisen tehotilaston lukemalla +17. Maione valittiin runkosarjan päätteeksi yleisöäänestyksellä SM-liigan viihdyttävimmäksi pelaajaksi. Pudotuspeleissä hän oli KalPan paras pistemies tehoilla 2+4=6. Maione valittiin kauden päätteksi SM-liigan tähdistökentälliseen. Hän oli myös ehdolla liigan parhaalle puolustajalle myönnettävän Pekka Rautakallio -palkinnon voittajaksi, mutta palkinnon vei lopulta kuitenkin HIFK:n Miro Heiskanen.


title: Mathew Maione

text: Kaudeksi 2018–2019 Maione siirtyi vuoden mittaisella sopimuksella KHL:n latvialaisjoukkue Dinamo Riikaan.


title: Mathew Maione

text: Maione edusti Kanadaa talviuniversiadeissa vuonna 2013, jolloin hän toimi joukkueensa varakapteenina ja voitti kultaa.


title: Mathew Maione

text: Maionen isä on italialainen ja äiti kreikkalainen.


title: Geologinen muodostuma

text: Geologinen muodostuma eli pinnanmuoto on Maapallon pintakerroksessa, kallio- tai maaperässä oleva luonnon aikaansaama muodostuma. Geologiset muodostumat ovat syntyneet usein pitkän ajan saatossa erilaisten endo- ja eksogeenisten voimien muokkaamana. Geologisia muodostumia ovat esimerkiksi vulkanismin synnyttämät tulivuoret, jääkaudella syntyneet harjut ja hiidenkirnut, tuulen muovaamat dyynit ja sateen kalkkikivialueilla rapauttamat tippukiviluolat.


title: Geologinen muodostuma

text: Pinnanmuotoja tutkivat geologia, geomorfologia ja maantiede.


title: Geologinen muodostuma

text: Geologiset muodostumat ovat luonnolle ja ihmiselle tärkeitä. Maa- ja kallioperä vaikuttavat alueelle muodostuvaan kasvillisuuteen, esimerkiksi Suomessa harjuilla kasvaa karua mäntymetsää. Niistä saadaan myös raaka-aineita, kuten satojen miljoonien vuosien ikäisistä kerrostumista kivihiiltä, öljyä ja maakaasua ja esimerkiksi harjujen pohjavesialueilta puhdasta juomavettä tai kalliosta graniittia rakennuksiin.


title: Geologinen muodostuma

text: Monet geologiset kohteet ovat suojeltuja niiden maisema- ja luonnon arvoihin perustuen. Harjuja koskee lisäksi erillinen harjujensuojelulaki. Geologiset kohteet ovat arvokkaita myös virkistyksen, matkailun, retkeilyn ja harrastustoiminnan kautta. Geologisten muodostumien luota löytyy usein myös historiallisia ja arkeologisia kohteita.


title: Geologinen muodostuma

text: Endogeenisissa prosesseissa eli maan ytimen lämmöstä johtuvan laattatektoniikan ja vulkanismin synnyttämät geologiset muodostumat ja jotkut eroosion kulutuksesta muuttuneet pinnanmuodot: litosfäärilaatta, poimuvuori, tunturi, vaara, lohkovuori, pöytävuori, tulivuori, basalttipylväs, basalttityyny, kaldera, atolli, laavatunneli, laavakupla, kimberliittipiippu, geysir, kuuma lähde, hautavajoama, valtameren keskiselänne


title: Geologinen muodostuma

text: Fluviaaliset (veden aiheuttama): rotko, raviini, kuru, vesiputous, jokiuoma, meanderi, juolua, delta, särkkä, hiekkaranta, kynnäs, laguuni, tombolo, liitukalliojyrkänne, kivikaari, raukki, lähde


title: Geologinen muodostuma

text: Eoliset (tuulen aiheuttama): dyyni, sienikallio


title: Geologinen muodostuma

text: Glasiaaliset ja ikirouta (jäätikön aiheuttama): U-laakso, vuono, harju, reunamuodostuma, silokallio, siirtolohkare, drumliini, suppa, sanduri, hiidenkirnu, pirunpelto, pingo


title: Geologinen muodostuma

text: Rapautuminen (kemiallista, mekaanista tai organogeenistä): tippukiviluola, karstimaa, doliini, polje


title: Geologinen muodostuma

text: Avaruudesta tulleiden komeettojen, meteoriittien ja asteroidien synnyttämät: meteoriittikraateri


title: Geologinen muodostuma

text: Suomelle ominaisia geologisia muodostumia ovat esimerkiksi vaarat ja harjut itäisessä Suomessa sekä tunturit pohjoisessa.


title: Geologinen muodostuma

text: Suomessa Geologian tutkimuskeskus julkaisee geologisia kohteita ja nähtävyyksiä esitteleviä geologisia retkeilykarttoja, jotka opastavat tutustumaan Suomen luonnonhistoriaan.


title: Geologinen muodostuma

text: Kuumilla ja kuivilla alueilla, lähinnä tropiikin valaistusvyöhykkeeseen kuuluvilla alueilla, kuten Saharan aavikolla, ominaisiksi geologisiksi muodostumiksi tulevat suuret dyynialueet. Suomestakin löytyy dyynejä Kalajoen hiekkasärkiltä.Geologiset luontokohteet-Geo.fi


title: Anastasija Grigorjeva

text: Anastasija Grigorjeva (s. 12. toukokuuta 1990 Daugavpils, Latvian tasavalta, Neuvostoliitto) on latvialainen naispainija ja Euroopan mestari.


title: Anastasija Grigorjeva

text: 55–63 kilogramman painoluokissa kilpaillut Grigorjeva on voittanut urallaan muun muassa MM-pronssia Taškentista 2014 ja Pariisista 2017 sekä kuusi EM-mitalia joista neljä kultaista. Kesäolympialaisissa hän sijoittui Lontoossa 2012 yhdeksänneksi ja Rio de Janeirossa 2016 kahdeksanneksi.


title: Kesän miekka

text: Kesän miekka on Rick Riordanin kirjoittama fantasiakirja, joka avaa skandinaaviseen mytologiaan pohjautuvan kirjasarjan "Magnus Chase". Kirjan alkuperäinen nimi on "The Sword of Summer". Kustantamo Otava julkaisi kirjan suomenkielisenä vuonna 2016.


title: Kesän miekka

text: Sarjan seuraava suomenkielinen kirja on "Thorin Vasara".


title: Vaiennut oraakkeli

text: Vaiennut oraakkeli (engl. "The hidden oracle") on Rick Riordanin kirjoittama fantasiakirja, joka perustuu antiikin Rooman ja Kreikan mytologioihin. Kirja on The Trials of Apollo -sarjan ensimmäinen osa. Kirja julkaistiin suomenkielisenä heinäkuussa 2017.


title: Turvantalo

text: Turvantalo on entinen Lammin suojeluskuntatalo Hämeenlinnan Lammilla Kanta-Hämeessä. Kolmikerroksisen rakennuksen on suunnitellut Väinö Louhio, ja se valmistui syyskuussa 1935. Suojeluskuntatalo oli paikallisen suojeluskunnan ja Lotta Svärd -yhdistyksen käytössä syksyyn 1944 saakka. Rakennus sijaitsee Lammin kirkonkylässä osoitteessa Mommilantie 7.


title: Turvantalo

text: Ensimmäinen suojeluskuntatalo Lammille rakennettiin jo vuonna 1925. Se oli kuitenkin puurakenteinen ja niinpä se tuhoutui tulipalossa perustuksiaan myöten 22.9.1934. Samalle paikalle päätettiin rakentaa uusi, tiilirakenteinen talo, jonka piirrustukset teki rakennusinsinööri Väinö Louhio. Hankkeen pääurakoitsijana toimi Veljekset Mäkinen, minkä lisäksi vapaaehtoiset suojeluskuntalaiset avustivat rakennusurakassa merkittävästi. Hintaa rakennukselle kertyi 2 204 000 markkaa. Uuden suojeluskuntatalon vihkiäisiä vietettiin tasan vuosi tulipalon jälkeen 22.9.1935. Talon nimeksi tuli Suojeluskuntatalo osakeyhtiö Turva. Vuonna 1937 osakkaita uudella yhtiöllä oli 137, jotka koostuivat paikallisista yksityisistä ihmisistä sekä erilaisista yrityksistä ja yhteisöistä.


title: Turvantalo

text: Jatkosodan jälkeen lokakuussa 1944, ennen Suojeluskuntajärjestön lakkauttamista, Lammin suojeluskunta lahjoitti Turvan osakkeet Lammin manttaalikunnalle. Joulukuussa talon nimi muutettiin muotoon Osakeyhtiö Turva. Vuonna 1945 yhtiö vuokrasi rakennuksen Lammin kunnalle kunnanvirastoksi. Sittemmin talon tiloja oli eri toimijoiden, kuten Lammin yhteiskoulun, autokoulun ja Vapaakirkon käytössä. Vuonna 1959 yhtiön nimeksi muutettiin Lammin Seuratalo osakeyhtiö Turva. Lammin kunta osti lopulta koko yhtiön vuonna 1978. Taloa remontoitiin ja se otettiin kuntalaisten käyttöön kokous- ja juhlatilana. Vuoden 2009 alussa tapahtuneen kuntaliitoksen jälkeen kiinteistön omistus siirtyi Hämeenlinnan kaupungille. Tämän jälkeen lammilaisten keskuudessa ilmeni kiinnostusta ostaa rakennus, joten he perustivat uuden Lammin Turvantalo Oy -nimisen osakeyhtiön, jonka omistukseen talo siirtyi 1.2.2012. Vuonna 2014 yhtiöllä oli 217 osakasta, joista yksi on Hämeenlinnan kaupunki.


title: Turvantalo

text: Nykyisin Lammin Turvantalo toimii erilaisten juhlien ja muiden tilaisuuksien pitopaikkana. Rakennuksen ensimmäinen kerros on vuokrattu Vanajaveden opistolle, minkä lisäksi siellä oleva yhdistystila on varattavissa pienten kokousten järjestämiseen. Toisessa kerroksessa on suurehko juhlasali, jossa on myös esiintymislava sekä flyygeli. Samaan tilaan on yhdistettävissä myös kahviotila, jolloin siihen mahtuu yli 200 henkeä. Toisessa kerroksessa sijaitsevat myös nykyaikaiset keittiötilat. Ullakkokerroksessa on varastotiloja. Rakennuksen pihassa on pysäköintitilaa noin 50 autolle.


title: Battle of Los Angeles (elokuva)

text: Battle of Los Angeles on The Asylumin luoma tieteistoimintaelokuva, joka julkaistiin suoraan Syfyn kanavalla 12. maaliskuuta 2011. Elokuvan tuottajana, käsikirjoittajana ja kuvaajana toimii Mark Atkins. Se on suora mockbuster Jonathan Liebesmanin elokuvalle "".


title: Battle of Los Angeles (elokuva)

text:
Elokuvan trailerissa käytettiin kohtauksia The Asylumin elokuvasta "".
Elokuvassa eletään lähitulevaisuudessa, kunnes tunnistamaton avaruusalus ilmestyy Los Angelesin yläpuolelle, joka johtaa ihmisten vastatoimiin, hyvin heikoilla menestyksellä.


title: Blood: The Last Vampire

text: Blood: The Last Vampire on vuoden 2000 anime-elokuva. Sen on tuottanut Production I.G sekä Aniplex ja sen ohjaajana toimii Hiroyuki Kitakubo. Elokuvan ensi-ilta Japanissa oli 18. marraskuuta 2000.


title: Blood: The Last Vampire

text: Elokuvaa seurasi huhtikuussa 2001 Kadokawa Shoten julkaisema yhden lehden pituiseksi jäänyt manga jatko-osa "Blood: The Last Vampire 2000". Seuraavan vuoden marraskuussa Viz Media julkaisi sen englanninkielisenä nimellä "Blood: The Last Vampire 2002".


title: Blood: The Last Vampire

text: Muita julkaisuja ovat kolme nuorille suunnattua kevyttä romaania, sekä seikkailupohjainen selviytymispeli. Vuonna 2009 julkaistiin näytelty -elokuva.


title: Blood: The Last Vampire

text: Myöhemmin Blood: The Last Vampire on saanut sisarsarjat Blood+ ja Blood-C.


title: Ulkomaalaistaustainen

text: Ulkomaalaistaustainen on Tilastokeskuksen määrittelemä käsite henkilöistä, joiden molemmat vanhemmat tai ainoa tiedossa oleva vanhempi on syntynyt ulkomailla. Ulkomaalaistaustaisia ovat myös ulkomailla syntyneet henkilöt, joiden kummastakaan vanhemmasta ei ole tietoa väestötietojärjestelmässä.


title: Ulkomaalaistaustainen

text: Ulkomaalaistaustaiset tilastoidaan ulkomailla syntyneiden ensimmäiseen sukupolveen ja Suomessa syntyneiden toiseen sukupolveen.


title: Ulkomaalaistaustainen

text: Ulkomailta adoptoitujen lasten osalta ottovanhemmat rinnastetaan biologisiksi vanhemmiksi, jonka vuoksi tilastoissa Suomessa syntyneiden henkilöiden ulkomailta adoptoima lapsi on suomalaistaustainen.


title: Ulkomaalaistaustainen

text: Ulkomaalaistaustaisiksi tilastoidaan ainoastaan ne henkilöt, joiden kotipaikka on rekisteröity väestötietojärjestelmään. Tilastoinnin ulkopuolelle jäävät laittomasti maassa oleskelevat ulkomaalaiset, päätöstä odottavat turvapaikanhakijat sekä lyhytaikaisesti Suomessa oleskelevat muiden EU- tai ETA-maiden kansalaiset.


title: Ulkomaalaistaustainen

text: Vuonna 2015 ulkomaalaistaustaisten määrä Suomessa oli Tilastokeskuksen syntyperä-luokituksen mukaan 339 900.


title: Kulta-aika (täsmennyssivu)

text: Kulta-aika voi tarkoittaa jotain seuraavista:


title: Kulta-aika (täsmennyssivu)

text: Kultakausi metaforana voidaan käyttää useisiin ajanjaksoihin liittyen sekä voi tarkoittaa jotain seuraavista:


title: Kultakausi

text: Kultakausi on ajanjakso, jolle ajoittuu suuria saavutuksia tai kehitysaskeleita. Termi on lähtöisin kreikkalaisilta ja roomalaisilta runoilijoilta.


title: Kultakausi

text: Termiä "Suomen taiteen kultakausi" käytetään Suomen kuvataiteen kaudesta, joka ajoittuu 1800-luvun loppuvuosikymmeniin ja vuosisadan vaihteeseen.


title: Kultakausi

text: Mytologiassa käytetään termiä kulta-aika.


title: Diolat

text: Diolat (myös "djolat, jolat") ovat atlantinkongolaista diolan kieltä puhuva kansa Senegalissa, Gambiassa ja Guinea-Bissaussa. He asuvat Atlantin valtameren rannikolla Gambia- ja Cacheujokien välisellä alueella. Heitä lienee noin puoli miljoonaa henkeä.


title: Diolat

text: Diolat ovat Gambia- ja Casamancejokien välisen alueen kanta-asukkaita. Malin ja myöhemmin Kaabun mandinkat alistivat heidät keskiajalla. 1600- ja 1700-luvuilla diolat kärsivät Amerikkaan suuntautuneesta orjakaupasta. 1800-luvulla fulbet kävivät uskonsotiaan heidän keskuudessaan.


title: Diolat

text: Diolat viljelevät riisiä, hirssiä, durraa ja maapähkinäää, kasvattavat hedelmiä ja pitävät karjaa ja sikoja. Osa toimii kauppiaina tai kalastajina. Monet hakeutuvat ansiotöihin Gambian maapähkinäviljelmille.


title: Diolat

text: Senegambian muista kansoista poiketen dioloilla ei ole kastilaitosta, vaan he elävät tasa-arvoisissa kyläyhteisöissä. Ainoastaan Oussouyen alueella on kehittynyt kuninkaan johtama monarkia. Suuri osa kansasta harjoittaa perinteistä uskontoa. Osa on kristittyjä ja osa muslimeja. Casamancen alueen diolat ovat käyneet Senegalin hallitusta vastaan sissisotaa.


title: Diolat

text: Diolat muodostavat neljä prosenttia Senegalin väestöstä. Gambiassa oli vuonna 2003 141 360 diolaa (11,4 % maan väestöstä). Guinea-Bissaussa, jossa kansaa kutsutaan nimellä "felupe", heitä oli vuoden 2009 väestönlaskennan mukaan 24 892 henkeä (1,7 %).


title: Tiitola

text: Tiitola voi tarkoittaa:


title: Taupojärvi

text: Taupojärvi on järvi Uudessa-Seelannissa Pohjoissaarella Taupon tulivuoren kalderassa. Sen pinta-ala on 616 neliökilometriä, ja se on siten Uuden-Seelannin suurin järvi. Sen kaakkoisosassa on Motutaikosaari. Järven ympärysmitta on 193 kilometriä, ja syvimmillään se on 186 metriä.


title: Taupo

text: Taupo on kaupunki Uudessa-Seelannissa Pohjoissaaressa Taupojärven rannalla. Se on Waikaton hallintoalueella, ja siellä on Taupon piirin (district) piirivaltuusto.


title: Taupo (täsmennyssivu)

text: Taupo viittaa seuraaviin:


title: Monacon Grand Prix 2017

text: Monacon Grand Prix 2017 (virallisesti Formula 1 Grand Prix de Monaco 2017) oli Formula 1 -kauden 2017 kuudes osakilpailu. Kilpailu ajettiin 28. toukokuuta Monacon katuradalla.


title: Monacon Grand Prix 2017

text: Kimi Räikkönen ajoi paalupaikalle ensimmäistä kertaa sitten kauden 2008 Ranskan Grand Prix’n.


title: Monacon Grand Prix 2017

text: McLaren Hondan Fernando Alonso ilmoitti, ettei osallistu kauden 2017 Monacon Grand Prix’hin. Alonso osallistui samana päivänä ajettuun Indy 500 -kilpailuun. Alonson paikalla McLarenin toisena kuljettajana toimi Jenson Button.


title: Monacon Grand Prix 2017

text: Radan 15.–16. "Piscinen" mutkaan lisättiin iso keltainen ajohidaste, joka tuli 30 senttimetrin matkalle varsinaisen kanttikiven ulkopuolelle. FIA on selittänyt ratkaisua siten, että hidasteella pyritään estämään šikaanimaisessa mutkassa oikaiseminen.


title: Monacon Grand Prix 2017

text: Monacossa järjestettiin jalkapallon hyväntekeväisyysottelu ennen Formula 1 -kilpailuviikonloppua. Ottelussa nähtiin muun muassa entinen Formula 1 -maailmanmestari Mika Häkkinen, Michael Schumacherin poika Mick Schumacher ja Monacon ruhtinas Albert II sekä hallitseva kuljettajien maailmanmestari Nico Rosberg. Nykyisistä kuljettajista kentällä nähtiin Daniel Ricciardo, Felipe Massa, Sebastian Vettel, Sergio Pérez, Esteban Ocon, Carlos Sainz, Daniil Kvjat ja Pascal Wehrlein.


title: Monacon Grand Prix 2017

text: Myös vuosittainen Formula 1 -tähtien muotinäytös järjestettiin viikonlopun välipäivänä perjantaina. Catwalkilla pukuja esittelivät muun muassa Force Indian Esteban Ocon, Ferrarin testikuljettaja Marc Gené, Toro Rosson Daniil Kvjat, McLarenin Stoffel Vandoorne sekä Sauberin kaksikko Marcus Ericsson ja Pascal Wehrlein. Yleisön joukossa tunnelmasta nauttivat muun muassa Ferrarin entinen kuljettaja Eddie Irvine sekä näyttelijätär Pamela Anderson.


title: Monacon Grand Prix 2017

text: Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat märälle radalle. Pirelli valitsi kauden kuudenteen osakilpailuun kuivan kelin rengasseoksista violettiraitaiset ultrapehmeät renkaat, punaraitaiset superpehmeät renkaat sekä keltaraitaiset pehmeät renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.


title: Monacon Grand Prix 2017

text: Muista kauden kilpailuista poiketen Monacossa ensimmäinen harjoituspäivä pidetään torstaisin, eikä perjantaisin ajeta ollenkaan. Ensimmäisissä harjoituksissa nopein oli Mercedes -kuljettaja Lewis Hamilton. Toiseksi nopein oli Sebastian Vettel ennen Max Verstappenia ja Valtteri Bottasta.


title: Monacon Grand Prix 2017

text: Torstain toisissa harjoituksissa nopein oli Sebastian Vettel, Daniel Ricciardo oli toiseksi nopein 0,487 sekuntia perässä ja Kimi Räikkönen kolmas 0,563 Vetteliä hitaampana. Williamsin Lance Strollin ajautui seinään, kun hänen auton perä lähti irti kolmosmutkassa. Harjoitukset keskeytettiin tämän seurauksena.


title: USS Hawkbill (SS-366)

text: USS Hawkbill (runkonumero SS-366) oli Yhdysvaltain laivaston Balao-luokan sukellusvene.


title: USS Hawkbill (SS-366)

text: Alus tilattiin Monitowoc Shipbuilding Companyltä Monitowocista Wisconsinista ja sen köli laskettiin 7. elokuuta 1943. Alus laskettiin vesille 9. tammikuuta 1944 kumminaan F. W. Scanland Jr.:n puoliso ja se otettiin palvelukseen 17. toukokuuta 1944 ensimmäisenä päällikkönään komentajakapteeni F. W. Scanland Jr.


title: USS Hawkbill (SS-366)

text: Alus ja sen miehistö oli koulutuksessa suurilla järvillä, minkä päätyttyä alus lähti 1. kesäkuuta 1944 Manitowocista pitkin Illinois-jokea alas ja edelleen proomulla Mississippiä. Alus saapui 10. kesäkuuta New Orleansiin, jossa sen varastot täytettiin. Alus jatkoi matkaansa 16. kesäkuuta Balboaan Panaman kanava-alueelle, jossa on sukellusveneiden koulutusalue. Koulutuksen päätyttyä alus saapui Pearl Harboriin 28. heinäkuuta, missä sen miehistönkoulutus sai lopullisen silauksen ennen ensimmäistä partiomatkaa.


title: USS Hawkbill (SS-366)

text: Alu lähti 23. elokuuta Saipanin kautta partiointialueelleen Filippiineille yhdessä "USS Bayab" ja "USS Becunan" kanssa. Lokakuussa alus siirrettiin Etelä-Kiinan merelle, jossa se joutui tekemään hätäsukelluksen keisarillisen Japanin laivaston hävittäjien havaittua aluksen sen lähestyessä kahta lentotukialusta 7. lokakuuta. Kaksi päivää myöhemmin alus hyökkäsi kahdentoista aluksen saattueen kimppuun yhdessä "USS Beounan" kanssa vaurioittaen muutamaa alusta. Alus siirtyi Lombokinsalmeen, jonne se saapui 14. lokakuuta. Aluksen ensimmäinen partiomatka päättyi 17. lokakuuta Fremantleen Australiaan.


title: USS Hawkbill (SS-366)

text: Alus lähti 15. marraskuuta toiselle partiomatkalleen "Becunan" ja "USS Flasherin" kanssa Malesian kaaren pohjoispuolelle. Alus havaitsi 15. joulukuuta saattueen upottaen sitä suojanneen hävittäjä "Momon" kuudella torpedolla. Alus siirtyi Lombokinsalmeen, jossa partioalus havaitsi sen. Rannikkopatteri ampui alusta. Alus palasi 5. tammikuuta 1945 Fremantleen päättäen toisen matkansa.


title: USS Hawkbill (SS-366)

text: Kolmas partiomatka alkoi 5. helmikuuta, jolloin alus palasi Lombokinsalmeen. Alus upotti 14. helmikuuta kaksi sukellusveneentorjunta-alusta, minkä jälkeen se upotti vielä pari pienempää alusta ennen siirtymistään Etelä-Kiinan merelle. Alus havaitsi 20. helmikuuta saattueen, jonka saattajan kanssa se kävi tykistötaistelua. Alus upotti torpedoimalla 4 500 tonnin rahtialus "Daizenmarun". Matkan loppuosalla alus ei havainnut uusia maaleja ja se palasi 6. huhtikuuta Fremantleen.


title: USS Hawkbill (SS-366)

text: Alus lähti 5. toukokuuta merelle ollen Balin pohjoispuolella B-24 koneiden miehistöjen pelastusaluksena. Lentokoneiden tehtävänä oli hyökätä Kangeanille. Alus saapui 16. toukokuuta partioalueelleen Malesian pohjoispuolelle, jossa se havaitsi rannikkoa pitkin etelään matkanneen miinalaiva "Hatsutakan". Sukellusvene laukaisi kaksi torpedoa, jotka vaurioittivat pahoin miinalaivaa. Seuraavana aamuna havaittiin miinalaivaa hinattavan rantaan uppoamisen estämiseksi. Sukellusvene laukaisi vielä kolme torpedoa, jotka katkaisivat miinalaivan kahtia. Partiomatkan jatkuessa Malakan rannikolla ja Siaminlahdella ennen kuin se saapui 18. kesäkuuta Subic Bayhin.


title: USS Hawkbill (SS-366)

text: Viimeiselle sodan aikaiselle partiomatkalleen alus lähti 12. heinäkuuta. Partioalueena oli jälleen Malakan rannikko, missä se hyökkäsi saattuetta vastaan 18. heinäkuuta. Ensimmäiset torpedot menivät ohi ja tuntia myöhemmin alus joutui tarkan syvyyspommituksen kohteeksi. Alus nousi osittain pintaan tarkan syvyyspommituksen vuoksi, jolloin se vaurioitui. Alus palasi pohjaan poistuen alueelta. Vietettyään jonkin aikaa Subic Bayssä korjauksissa alus lähti Borneoon, jossa se kohtasi erityistehtävässä olleen Australian maavoimien upseerin. Alus tuhosi tykkitulella kaksi radioasemaa, laski Terampha Townissa maihin kommando-osaston sekä tuhosi erilaisia maakohteita. Tiedusteltuaan Anambasin alueella sekä Etelä-Kiinan merellä alus palasi Borneoon 13. elokuuta.


title: USS Hawkbill (SS-366)

text: Japanin antauduttua alus purjehti Pearl Harboriin, josta se lähti 22. syyskuuta edelleen San Franciscoon. Alus poistettiin palveluksesta 30. syyskuuta Mare Islandilla ja se sijoitettiin reserviin. Alus palautettiin reservistä vuonna 1952, ja se modernisoitiin GUPPYksi. Alus lainattiin 21. huhtikuuta 1953 Alankomaille MDAP-sopimuksen nojalla.


title: USS Hawkbill (SS-366)

text: Tammikuusta maaliskuuhun 1953 alankomaalaisia sukellusvenemiehiä, jotka oli kuljetettu "MS Rijndamilla" Rotterdamista New Londoniin Connecticutiin, oli koulutettavana Yhdysvalloissa. Miehistö kävi uudella aluksellaan merellä toistuvasti. "USS Hawkbill" poistettiin palveluksesta 21. huhtikuuta 1953 ja se otettiin samana päivänä palvelukseen Alankomaiden laivastossa Walrus-luokan aluksena nimellä "Hr. Ms. Zeeleeuw" ja sen runkonumeroksi tuli S-803.


title: USS Hawkbill (SS-366)

text: Alus lähti 31. toukokuuta Yhdysvalloista ja se saapui Rotterdamiin 11. kesäkuuta. Kesän aluksen miehistön koulutus jatkui. Osallistuessaan SS X NATO -harjoitukseen miehistö menestyi aluksineen hyvin lyöden sekä Britannian että Yhdysvaltain sukellusveneet.


title: USS Hawkbill (SS-366)

text: Alus lähti loppuvuodesta 1955 "Hr. Ms. Walrusin" kanssa Pohjosielle Jäämerelle, mikä oli nimetty operaatio IJsduetiksi. Alukset lähtivät lokakuussa 1957 Alankomaiden Antilleille ja Surinameen, mistä "Zeeleeuw" palasi Rotterdamiin 7. maaliskuuta 1958.


title: Pelastusalue

text: Pelastusalue on Suomessa yhden aluepelatuslaitoksen toimialue. Suomessa on kaksikymmentäkolme pelastusaluetta, yleensä yksi joka maakunnassa. Poikkeuksen tekee Uudenmaan maakunta, jossa on neljä aluepelastuslaitosta: helsinkiläinen Helsingin kaupungin pelastuslaitos, porvoolainen Itä-Uudenmaan pelastuslaitos, espoolainen Länsi-Uudenmaan pelastuslaitos ja vantaalainen Keski-Uudenmaan pelastuslaitos. Myös Pohjois-Pohjanmaan maakunnassa on myös kaksi pelastuslaitosta: Jokilaaksojen pelastuslaitos ja Oulun-Koillismaan pelastuslaitos.


title: Propaanihappoanhydridi

text: Propaanihappoanhydridi eli propionihappoanhydridi (CHO) on karboksyylihappoanhydrideihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa propaanihapon estereiden ja amidien valmistamiseen.


title: Propaanihappoanhydridi

text: Huoneenlämpötilassa propaanihappoanhydridi on väritöntä nestettä. Yhdisteellä on erittäin voimakas pistävä haju. Propaanihappoanhydridi reagoi veden kanssa muodostaen propaanihappoa. Aine liukenee moniin orgaanisiin liuottimiin esimerkiksi etanoliin, dietyylieetteriin ja kloroformiin. Propaanihappoanhydridin reaktiot ovat tyypillisiä karboksyylihappojen anhydrideille ja se esimerkiksi muodostaa alkoholien kanssa estereitä ja amiinien kanssa amideja. Propaanihappoanhydridi ärsyttää silmiä, ihoa ja hengitysteitä ja voi aiheuttaa syövytysvammoja joutuessaan silmiin tai iholle.


title: Propaanihappoanhydridi

text: Propaanihappoanhydridiä valmistetaan teollisesti joko kuumentamalla propaanihappoa noin 240 °C:n lämpötilaan ja tislaamalla muodostuva vesi pois tai propaanihapon ja propionyylikloridin välisellä reaktiolla. Muita tapoja ovat propionialdehydin hapetus koboltti- tai kupariasetaatin toimiessa katalyyttinä tai eteenin, hiilimonoksidin ja propaanihapon reaktio, jota katalysoivat nikkelikarbonyyli, nikkelijodidi tai kobolttijodidi.


title: Propaanihappoanhydridi

text: Propaanihappoanhydridiä käytetään erityisesti propaanihapon esterien ja amidien valmistamiseen. Merkittäviä siitä saatavia estereitä ovat muun muassa eräät hajusteet sekä muovien pehmentiminä käytettävät selluloosan, öljyjen ja rasvojen esterit. Lisäksi yhdistettä käytetään väriaineiden, lääkkeiden ja alkydihartsien valmistamiseen.


title: USS Icefish

text: USS Icefish (runkonumero SS-367) oli Yhdysvaltain laivaston Balao-luokan sukellusvene.


title: USS Icefish

text: Alus tilattiin Monitowoc Shipbuilding Companyltä Monitowocista Wisconsinista ja sen köli laskettiin 4. syyskuuta 1943. Alus laskettiin vesille 20. helmikuuta 1944 kumminaan Stanley P. Moseleyn puoliso ja se otettiin palvelukseen 10. kesäkuuta 1944 ensimmäisenä päällikkönään komentaja Richard W. Peterson.


title: USS Icefish

text: Alus ja sen miehistö oli koulutuksessa Michigan järvellä, minkä päätyttyä alus lähti alas Mississippiä New Orleansiin. Alus liittyi Tyynenmeren laivastoon Pearl Harborissa 22. elokuuta. Se liitettiin vara-amiraali Lockwoodin Task Force 17:ään eli Tyynenmeren laivaston tukena olevaan sukellusveneosastoon.


title: USS Icefish

text: Alus lähti 9. syyskuuta ensimmäiselle partiomatkalleen Luzonin salmeen ja Etelä-Kiinan merelle. Lokakuussa "Icefish" ja "USS Drum" upottivat 26 901 tonnia japanilaisten rahtialuksia. "Icefish" upotti 23. lokakuuta 4 000 tonnin rahtialuksen ja 26. lokakuuta 10 000 tonnin rahtialuksen. Alus päätti matkansa 13. marraskuuta Majuroon Marshallinsaarille.


title: USS Icefish

text: Toiselle partiomatkalleen alus lähti 8. joulukuuta Majurosta yhdessä "USS Spotin" ja "USS Balaon" kanssa. 43 vuorokauden matka oli tulokseton ja alus päätti sen 20. tammikuuta 1945 Pearl Harboriin. Kolmas partiomatka alkoi 20. helmikuuta "USS Sawfishin" ja "USS Kingfishin" kanssa. Matka suuntautui Etelä-Kiinan merelle Formosan koillis- ja itäpuolelle. Matka päättyi 60 vuorokauden jälkeen aluksen saapuessa Apran satamaan Guamille.


title: USS Icefish

text: Neljäs partiomatka suuntautui Hainanin, Hong Kongin. Formosan, Siaminlahden ja Jaavanmeren alueille. Matka kesti 46 vuorokautta, jona aikana se ei havainnut vihollisen meriliikennettä. Alus pelasti 7. kesäkuuta PBY Catalina -lentoveen suojatessa kuusi armeijan lentäjää Formosan rannikolta. Alus saapui 4. heinäkuuta Fremantleen huollettavaksi ja se lähti viidennelle partiomatkalleen 29. heinäkuuta. Alus upotti 7. elokuuta 15 tonnin aluksen tykkitulella. Aluksen matka päättyi sen saapuessa Tanapagin satamaan Saipanilla 22. elokuuta.


title: USS Icefish

text: Alus lähti 1. syyskuuta Saipanilta ja se saapui San Franciscoon 18. syyskuuta. Alus poistettiin palveluksesta 21. kesäkuuta 1946 Mare Islandilla ja se siirrettiin reserviin. Alus palautettiin palvelukseen 5. kesäkuuta 1952. Läpäistyään Panaman kanavan alus saapui 14. heinäkuuta Grotoniin Guamilla, jossa se jälleen poistettiin palveluksesta 29. heinäkuuta ja siirrettiin reserviin.


title: USS Icefish

text: Alus palautettiin 10. joulukuuta palvelukseen Grotonissa ja se viipyi alueella erilaisissa testeissä aina 21. helmikuuta 1953 saakka, jolloin alus poistettiin palveluksesta.


title: USS Icefish

text: Tammikuusta maaliskuuhun 1953 alankomaalaisia sukellusvenemiehiä, jotka oli kuljetettu "MS Rijndamilla" Rotterdamista New Londoniin Connecticutiin, oli koulutettavana Yhdysvalloissa. Miehistö kävi uudella aluksellaan merellä toistuvasti. "USS Icefish" poistettiin palveluksesta 21. helmikuuta 1953 ja se otettiin samana päivänä palvelukseen Alankomaiden laivastossa Walrus-luokan aluksena nimellä "Hr. Ms. Walrus" ja sen runkonumeroksi tuli 21. toukokuuta S802.


title: USS Icefish

text: Hänen kuninkaallinen korkeutensa prinssi Bernard vieraili 17. huhtikuuta aluksella. Ollessaan merisotaharjoituksessa Välimerellä alukselta tippui 27. tammikuuta 1955 mies ylilaidan Sisilian rannikolla. Etsinnästä huolimatta mereen pudonnutta ei löydetty. Vuoden lopulla alus oli "Hr. Ms. Zeeleeuwin" kanssa Pohjoisella Jäämerellä operaatiossa IJsduetissa.


title: USS Icefish

text: Alus lähti lokakuussa 1957 "Zeeleeuwin" kanssa Alankomaiden Antilleille. Matkan aikana aluksella tehtiin Panaman kanavan kummallakin puolella gravitaatiomittauksia. Alukset palasivat Alankomaihin maaliskuussa 1958.


title: USS Icefish

text: Joulukuussa 1960 alus kuului Smaldeel 1 -laivueeseen, johon kuului myös "Zeeleeuw". Alus lähti Edinburghiin vieraillen myös muissa alueen satamissa. Alus lähti toukokuussa 1962 Alankomaiden Uuteen-Guineaan vapauttaakseen sisaraluksensa. Alus palasi Alankomaihin 30. marraskuuta 1962.


title: Eeva Muilu

text: Eeva Muilu (s. 4. lokakuuta 1980) on suomalainen koreografi ja tanssija, joka on menestynyt sekä kotimaassa että kansainvälisesti. Hän valmistui Taideyliopiston Teatterikorkeakoulusta koreografin maisteriohjelmasta vuonna 2007. Muilun ensimmäinen, Teatterikorkeakoulussa tekemä sooloteos "Liikaa ääniä yhdelle" (2003) voitti kunniamaininnan ITs-festivaaleilla Amsterdamissa, ja Muilu kutsuttiin esiintymään Amsterdamiin seuraavanakin vuonna. Siten syntyi toinen sooloteos "Vermiculus" (2005), joka voitti ITs-pääpalkinnon ja kiersi Amsterdamin jälkeen laajasti Euroopassa. Muilu tekee taiteessaan henkilökohtaisesta yhteiskunnallista ja poliittista.


title: Eeva Muilu

text: Vuonna 2008 Suomen arvostelijain liitto jakoi Muilulle Kritiikin Kannukset -palkinnon teoksesta "Loppuunmyyty" (2007), joka kantaesitettiin Liikkeellä marraskuussa -festivaalilla. Kritiikin Kannukset myönnetään vuosittain merkittävän taiteellisen läpimurron tehneelle nuorelle taiteilijalle.


title: Eeva Muilu

text: Helsinki Dance Companylle valmistettu "Teos siitä mitä on" (2007) voitti Nordic Grand Prix 07 -koreografikilpailun Yleisön suosikki -palkinnon. Vuonna 2012 Eeva Muilulle myönnettiin arvostettu eurooppalainen koreografiapalkinto Prix du Jardin teoksesta "Ihmisen asussa" (2009) yhdessä Milja Sarkolan kanssa. Teos oli kantaesitetty Liikkeellä marraskuussa -festivaalilla 2009. Vuonna 2016 Muilu sai viisivuotisen taiteilija-apurahan.


title: Eeva Muilu

text: Vuosina 2007–2009 Muilu toimi Zodiak – Uuden tanssin keskuksen house-koreografina.


title: Jaakko Astola

text:
Jaakko Tapio Astola (s. ) on Tampereen teknillisessä yliopiston signaalinkäsittelyn emeritusprofessori. Hän oli akatemiaprofessori kaudella 1.8.2001–31.7.2006 tutkimusaiheenaan "Signaalikäsittelyn menetelmiä".
Jaakko Astola kirjoitti ylioppilaaksi Turun suomalaisesta yhteiskoulusta vuonna 1968. Hän valmistui Turun yliopistosta filosofian maisteriksi matematiikasta vuonna 1973, lisensiaatiksi vuonna 1975 ja tohtoriksi vuonna 1978 erikoistuen virheenkorjauskoodeihin.


title: Jaakko Astola

text: Vuoden 4/1976–3/1977 hän oli tutkimusapulainen Kioton yliopiston matematiikan tutkimusinstituutissa Japanissa. Lehtori Lappeenrannan teknillisessä korkeakoulussa vuosina 1979–1987 (3 kk vt. apul. prof.). Vierailijana Eindhovenin teknillisessä yliopistossa 9–12/1984. Tampereen yliopiston sovelletun matematiikan apulaisprofessori vuosina 1987–1992 (toisen lähteen mukaan 8/1988-9/1993; sitä ennen elektroniikan vt. prof. 1/1988–7/1988). Tampereen teknillisen korkeakoulun signaalinkäsittelyn professori vuodesta 1993 alkaen eläkkeelle jäämiseensä saakka. Tästä ajasta akatemiaprofessorina kauden 1.8.2001–31.7.2006.